Oʻrmon xoʻjaligini boshqarish tizimini yanada takomillashtirish chora-tadbirlari toʻgʻrisida
(resolution, 2026-02-02)

Oʻzbekiston Respublikasi Prezidentining “Oʻzbekiston Respublikasi Oʻrmon xoʻjaligi davlat qoʻmitasi faoliyatini tashkil etish toʻgʻrisida”gi 2017-yil 11-maydagi PQ-2966-son qarorining ijrosini taʼminlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Oʻrmon xoʻjaligi davlat qoʻmitasi toʻgʻrisida nizom 1-ilovaga muvofiq; Qoraqalpogʻiston Respublikasi Oʻrmon xoʻjaligi qoʻmitasi va viloyatlar oʻrmon xoʻjaligi boshqarmalari toʻgʻrisida namunaviy nizom 2-ilovaga muvofiq; Oʻzbekiston Respublikasi Oʻrmon xoʻjaligi davlat qoʻmitasi Milliy tabiat bogʻlari va ovchilik xoʻjaliklari boshqarmasi toʻgʻrisida nizom 3-ilovaga muvofiq; Oʻrmon xoʻjaligi ilmiy-tadqiqot institutining tuzilmasi 4-ilovaga muvofiq; Oʻzbekiston Respublikasi Oʻrmon xoʻjaligi davlat qoʻmitasi Oʻrmon xoʻjaligi ilmiy-tadqiqot instituti toʻgʻrisida nizom 5-ilovaga muvofiq; Oʻzbekiston Respublikasi Oʻrmon xoʻjaligi davlat qoʻmitasi Oʻrmon xoʻjaligini rivojlantirish jamgʻarmasi mablagʻlarini shakllantirish va ulardan foydalanish tartibi toʻgʻrisida nizom 6-ilovaga muvofiq; Oʻrmon xoʻjaligi davlat qoʻmitasi va uning tizimiga kiruvchi tashkilotlar xodimlari mehnatiga haq toʻlash va ularni moddiy ragʻbatlantirish tartibi toʻgʻrisida nizom 7-ilovaga muvofiq tasdiqlansin. 2. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi Oʻrmon xoʻjaligi davlat qoʻmitasi, Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda hududlardagi foydalanilmayotgan, boʻsh turgan davlat koʻchmas mulki obyektlarini ikki oy muddatda Oʻrmon xoʻjaligi davlat qoʻmitasining hududiy boshqarmalariga operativ boshqaruv huquqi bilan berilishini taʼminlasin. 3. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi, Investitsiyalar va tashqi savdo vazirligi 2018-yildan boshlab har yili tasdiqlanadigan investitsiya dasturlariga Oʻzbekiston Respublikasi Oʻrmon xoʻjaligi davlat qoʻmitasining taklifiga asosan yangidan oʻrmonzorlar barpo etish uchun maxsus texnika va zamonaviy texnologiyalarni sotib olish, ishlab chiqarish tashkilotlari va ekoturizm infratuzilmalarini tashkil etish, oʻrmon xoʻjaligi obyektlarini yangidan qurish, rekonstruksiya qilish hamda taʼmirlash ishlarini kiritsin. 4. Oʻzbekiston Respublikasi Sogʻliqni saqlash vazirligiga “Oʻzfarmsanoat” DAK, “Dori-darmon” AK va Oʻrmon xoʻjaligi davlat qoʻmitasi bilan birgalikda har yili oʻrmon xoʻjaliklarida yetishtiriladigan dorivor oʻsimliklar xom ashyosini farmatsevtika faoliyatini amalga oshiruvchi tashkilotlar ehtiyoji uchun xarid qilish yuzasidan shartnomalarni tuzilishini va 30 foiz miqdorida avans mablagʻlarini toʻlab berilishini taʼminlash vazifasi yuklansin. 5. Oʻzbekiston Respublikasi Hukumatining 8-ilovaga muvofiq ayrim qarorlariga oʻzgartirish va qoʻshimchalar kiritilsin; Oʻzbekiston Respublikasi Hukumatining 9-ilovaga muvofiq ayrim qarorlari oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev zimmasiga yuklansin. 1. Ushbu Nizom Oʻzbekiston Respublikasi Oʻrmon xoʻjaligi davlat qoʻmitasining (keyingi oʻrinlarda Qoʻmita deb ataladi) maqomi, asosiy vazifalari va funksiyalari, huquqlari va javobgarligi, shuningdek faoliyatini tashkil etish tartibini belgilaydi. 2. Qoʻmita oʻrmonlarni barpo etish, koʻpaytirish, qayta tiklash, muhofaza qilish va qoʻriqlash, ulardan oqilona foydalanish, shuningdek oʻrmon-ov, ov xoʻjaligini yuritish, milliy tabiat bogʻlar va tizimdagi boshqa muhofaza etiladigan tabiiy hududlar ishlarini tashkil etish va yuritishda yagona davlat siyosatini amalga oshiruvchi davlat boshqaruvi organi hisoblanadi. 3. Qoʻmita Oʻzbekiston Respublikasi Vazirlar Mahkamasiga boʻysunadi va hisobot beradi. 4. Qoraqalpogʻiston Respublikasi Oʻrmon xoʻjaligi qoʻmitasi, viloyatlar oʻrmon xoʻjaligi boshqarmalari (keyingi oʻrinlarda — hududiy boshqarmalar), Oʻrmon xoʻjaligi ilmiy-tadqiqot instituti, Milliy tabiat bogʻlari va ovchilik xoʻjaliklari boshqarmasi, “Oʻrmonloyiha” loyihalash instituti, Dorivor oʻsimliklarni yetishtirish va qayta ishlash ilmiy-ishlab chiqarish markazi, “Oʻrmonqurilish” davlat unitar korxonasi, “Oʻrmontexnoservis” davlat unitar korxonasi, Oʻrmon xoʻjaligi texnikumi, shuningdek, qoʻmita tizimiga kiruvchi boshqa tashkilotlar (keyingi oʻrinlarda — Qoʻmita tizimiga kiruvchi tashkilotlar) Oʻrmon xoʻjaligi davlat qoʻmitasining yagona tizimini tashkil etadi. 5. Qoʻmita oʻz faoliyatida Oʻzbekiston Respublikasining Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, ushbu Nizomga, shuningdek boshqa qonun hujjatlariga amal qiladi. 6. Qoʻmita oʻz faoliyatini davlat va xoʻjalik boshqaruvi organlari, huquqni muhofaza qiluvchi organlari, mahalliy davlat hokimiyati organlari, nodavlat notijorat tashkilotlar, xorijiy va xalqaro hamda boshqa tashkilotlar bilan hamkorlikda amalga oshiradi. 7. Qoʻmitaning oʻz vakolatlari doirasida qabul qilgan va normativ-huquqiy tusga ega boʻlgan qarorlari davlat va xoʻjalik boshqaruvi organlari, mahalliy davlat hokimiyati va boshqaruvi organlari, tashkiliy-huquqiy shaklidan qatʼi nazar, xoʻjalik yurituvchi subyektlar va fuqarolar tomonidan bajarilishi majburiydir. 8. Qoʻmita yuridik shaxs hisoblanadi, Oʻzbekiston Respublikasining Davlat gerbi tasviri va oʻz nomi tushirilgan muhr va blankalarga, mustaqil balansiga, Oʻzbekiston Respublikasi Moliya vazirligining Gʻaznachiligida hisob raqamlariga, bank, shu jumladan chet el valyutasidagi hisob raqamlariga ega boʻladi. 9. Qoʻmitaning joylashgan yeri (pochta manzili): Toshkent viloyati, Qibray tumani, Universitet koʻchasi, 2-uy, 100140. 10. Quyidagilar Qoʻmitaning asosiy vazifalari hisoblanadi: oʻrmon boyliklarini har tomonlama kengaytirish va ulardan oqilona foydalanishga qaratilgan oʻrmon xoʻjaligi sohasida yagona davlat siyosatini yuritish; oʻrmon toʻgʻrisidagi qonun hujjatlarini takomillashtirish boʻyicha takliflar ishlab chiqish va ularga rioya etilishini amaliy nazorat qilish; oʻrmon fondi va muhofaza etiladigan tabiiy hududlarni samarali boshqarishni tashkil etish, oʻrmon barpo etish, ularni qayta tiklash, qoʻriqlash, muhofaza qilish, oʻrmonlardan oqilona va tejamli foydalanish; respublikamizda oʻrmonlarni tiklash va ihota oʻrmonlarini koʻpaytirish chora-tadbirlarini ishlab chiqish va amalga oshirish, togʻ yonbagʻirlari, jarliklar va tashlandiq yerlarda eroziyaga qarshi daraxtzorlar barpo etish ishlari bajarilishini tashkil qilish; oʻrmon fondini, fauna va florasini oʻrganish hamda ularning qatʼiy hisobini yuritish, oʻrmon xoʻjaligini yuritish amaliyotiga fan yutuqlari va ilgʻor tajribani joriy etish; oʻrmonlarni yongʻinlardan, zararkunanda va kasalliklardan, noqonuniy daraxt kesishdan va boshqa oʻrmon toʻgʻrisidagi qonun hujjatlarining buzilishlaridan muhofaza qilish; manzarali oʻsimliklar koʻchatlari va urugʻlarini sertifikatlash va standartlashtirishning yagona tizimini ishlab chiqish hamda joriy qilishni tashkil etish; oʻrmon xoʻjaliklarida bir-biriga bogʻliq boʻlgan xoʻjalik faoliyatini kengaytirish va rivojlantirish, koʻchat yetishtirish, dorivor oʻsimliklarni toʻplash, asalarichilik, baliqchilik, chorvachilik mahsulotlarini yetishtirish hamda ularni chuqur qayta ishlash, xalq isteʼmoli tovarlari ishlab chiqarishni tashkil etish; tarmoqqa xalqaro moliya institutlari grantlarini jalb etish va ekologik turizmni keng koʻlamda rivojlantirish; oʻrmon xoʻjaligi sohasida oʻrta maxsus va oliy maʼlumotli mutaxassislar tayyorlash, qayta tayyorlash va ularning malakasini oshirishni tashkil etish. 11. Qoʻmita oʻziga yuklangan asosiy vazifalarga muvofiq quyidagi funksiyalarni amalga oshiradi: a) oʻrmon boyliklarini har tomonlama kengaytirish va ulardan oqilona foydalanishga qaratilgan oʻrmon xoʻjaligi sohasida yagona davlat siyosatini yuritish sohasida: oʻrmon barpo etish orqali ularning maydonlarini kengaytirish, qayta tiklash, muhofaza qilish, ulardan foydalanish faoliyatini rivojlantirish va samaradorligini oshirish sohasida davlat boshqaruvini amalga oshirish; Qoʻmita tizimiga kiruvchi xoʻjaliklar va boshqa muhofaza etiladigan tabiiy hududlarning kelgusida rejalashtiriladigan ishlarini prognozlashtirish, manfaatdor vazirliklar, davlat qoʻmitalari va idoralari, Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda sohani rivojlantirishning davlat va mahalliy dasturlarini hamda bosh reja (sxema)larini ishlab chiqish; qonun hujjatlarida belgilangan tartibda Qoʻmita markaziy apparatining boshqarma va boʻlimlari, hududiy boshqarmalar hamda Qoʻmita tizimiga kiruvchi respublika tashkilotlarining nizomlarini tasdiqlash; Qoʻmita tizimiga kiruvchi tashkilotlarda hisob va hisobot yuritilishini hamda mol-mulk saqlanishini, hisobga olinishini va hisobdan chiqarilishini taʼminlash, yetkazilgan moddiy zararni undirish choralarini koʻrish; Qoʻmita tizimiga kiruvchi tashkilotlarning buxgalteriya hisobotlarini, balanslarini koʻrib chiqish, umumlashtirish, yigʻma balanslar tuzish va ularni tegishli organlarga taqdim etish; qoʻmita oʻziga boʻysunuvchi tuzilmalari orqali oʻrmon muhofazasi nazoratining chegara mintaqalari daxlsizligini taʼminlash maqsadida harbiylashtirilgan tuzilmalar bilan oʻzaro hamkorlik qilish va qoʻshma tadbirlarni amalga oshirish; oʻziga boʻysunuvchi xoʻjaliklarning chegaradosh hududlari xavfsizligini taʼminlash choralarini koʻrish, hududni ishonchli qoʻriqlash va himoya qilish boʻyicha takliflar ishlab chiqish; chegara rejim-qoʻriqlash tadbirlarini oʻtkazish, shuningdek Oʻzbekiston Respublikasi Davlat xavfsizlik xizmati Davlat chegaralarini himoya qiluvchi qoʻmitasi taklifi boʻyicha profilaktika va chegara oldi hududlaridagi oʻrmon daraxtlari va changalzorlarni tozalash ishlarini amalga oshirish va nazorat qilish; oʻrmon fondi hududida harbiylashtirilgan tuzilmalar boʻlinmalari bilan oʻzaro hamkorlikda jinoyatchilik namoyon boʻlishi belgilari va faktlari toʻgʻrisida Oʻzbekiston Respublikasi Davlat xavfsizlik xizmati chegara qoʻshinlari, ichki ishlar organlarini xabardor qilish, rejimga bogʻliq noxush holatlarni bartaraf etish boʻyicha samarali tezkor-qidiruv faoliyati oʻtkazilishiga koʻmaklashish; fuqarolarni qabul qilishni tashkil etish, jismoniy va yuridik shaxslarning murojaatlarini qonun hujjatlarida belgilangan tartibda koʻrib chiqilishini taʼminlash; qoʻmita tizimi faoliyatiga oid gazeta va jurnallar chiqarilishini, tegishli ruxsatnomalar, blankalar, sohaga tegishli kitob, byulleten va qoʻllanmalar chop etilishini hamda veb-sayt yuritilishini tashkil etish; b) oʻrmon toʻgʻrisidagi qonun hujjatlarini takomillashtirish boʻyicha takliflar ishlab chiqish va ularga rioya etilishini amaliy nazorat qilish sohasida: oʻrmonlarni, oʻsimlik va hayvonot dunyosini muhofaza qilish, undan oqilona foydalanish, oʻrmon xoʻjaliklari va boshqa muhofaza etiladigan tabiiy hududlar faoliyatini tartibga solish va ulardan foydalanish sohasida normativ-huquqiy hujjatlar loyihalarini ishlab chiqish va Vazirlar Mahkamasiga kiritish; oʻrmonlar toifalarini belgilash, ularni bir toifadan boshqasiga oʻtkazish haqidagi takliflarni Oʻzbekiston Respublikasi Vazirlar Mahkamasiga kiritish; oʻrmon fondida daraxt va butalarni parvarishlash yoki maqsadli foydalanish uchun kesish hajmlarini belgilash va tasdiqlash; Qoʻmita tizimiga kiruvchi oʻrmon fondi yerlarida oʻrnatilgan rejimga rioya qilinishi, oʻsimlik va hayvonot dunyosini muhofaza qilish va ulardan foydalanish sohasidagi normativ-huquqiy hujjatlar hamda ov qilish qoidalari ijrosi yuzasidan idoraviy nazoratni amalga oshirish; oʻrmon fondi yaylovlarida chorva mollarini oʻtlatish, ularni yaylovlarda joylashtirish va oʻrmon fondi yerlaridan foydalanishning boshqa turlari uchun toʻlanadigan haq miqdorini belgilash haqida takliflar ishlab chiqish va belgilangan tartibda Oʻzbekiston Respublikasi Vazirlar Mahkamasiga kiritish; v) oʻrmon fondi va muhofaza etiladigan tabiiy hududlarni samarali boshqarishni tashkil etish, oʻrmon barpo etish, ularni qayta tiklash, qoʻriqlash, muhofaza qilish, oʻrmonlardan oqilona va tejamli foydalanish sohasida: Qoʻmita tizimiga kiruvchi xoʻjaliklar va muhofaza etiladigan tabiiy hududlarni yuritishda joriy va istiqbolga moʻljallangan tadbirlar tizimini qamrab olgan loyiha qidiruv tadbirlarini ishlab chiqish va ularning amalga oshirilishini nazorat qilish; g) respublikamizda oʻrmonlarni tiklash va ihota oʻrmonlarini koʻpaytirish chora-tadbirlarini ishlab chiqish va amalga oshirish, togʻ yonbagʻirlari, jarliklar va tashlandiq yerlarda eroziyaga qarshi daraxtzorlar barpo etish ishlarini tashkil qilish sohasida: oʻrmon fondi hududidagi choʻl, togʻ va togʻ oldi yaylovlarining holatini yaxshilash, boyitish, mahsuldorligini oshirish, qum koʻchishini oldini olish va ularni mustahkamlash, hududlarda choʻllanishga qarshi daraxt va butalar ekish tadbirlarini amalga oshirish; suvni asrovchi oʻrmonlarni, daraxtzor yerlarni, aholi yashash joylari atrofidagi koʻkalamzorlashgan hududlarni hamda iqlimni tartibga solish, sanitariya-gigiyena, sogʻlomlashtirish va boshqa himoya funksiyalarini bajaruvchi boshqa daraxtzorlarni saqlash va ularning holatini yaxshilash tadbirlarini ishlab chiqish va uni amalga oshirish; qishloq xoʻjaligi korxonalari va boshqa yerdan foydalanuvchilar hududida, shuningdek togʻ yonbagʻirlarida (terrasa), jarliklarda, qiyaliklarda, yaroqsiz holdagi qazilmalar boʻlgan joylarda, tashlandiq yerlarda shartnoma asosida ihota daraxtzorlari barpo etish hamda markazlashgan manbalar hisobidan yangi qurilayotgan, rekonstruksiya qilinayotgan yoʻllar, bino va inshootlar atroflarini koʻkalamzorlashtirish boʻyicha loyihalarni ishlab chiqish va mazkur ishlarni amalga oshirishni tashkil etish; respublikada choʻllanishning oldini olish, oʻrmonlarni qayta tiklash va ihota oʻrmonlarini koʻpaytirish boʻyicha chora-tadbirlarni amalga oshirish; Oʻzbekiston Respublikasining choʻllanish va qurgʻoqchilikka qarshi kurashish boʻyicha xalqaro majburiyatlarini bajarish; choʻllanish va qurgʻoqchilikka qarshi kurashish masalalari boʻyicha xalqaro va mintaqaviy tashkilotlar bilan samarali oʻzaro hamkorlikni taʼminlash; Oʻzbekiston Respublikasida choʻllanish va qurgʻoqchilikka qarshi kurashish boʻyicha dastur va loyihalarni ishlab chiqish va amalga oshirishda ishtirok etadigan vazirliklar, idoralar va mahalliy ijro etuvchi hokimiyat organlari ishlarini muvofiqlashtirish; Qattiq qurgʻoqchilikni boshdan kechirayotgan va (yoki) choʻlga aylanib borayotgan mamlakatlarda, ayniqsa, Afrikada choʻlga aylanib borishga qarshi kurash boʻyicha BMT Konvensiyasi talablarini bajarish doirasida Oʻzbekiston Respublikasining milliy vakolatli organi vazifasini amalga oshirish. d) oʻrmon fondini, fauna va florasini oʻrganish hamda ularning qatʼiy hisobini yuritish, oʻrmon xoʻjaligini yuritish amaliyotiga fan yutuqlari va ilgʻor tajribani joriy etish sohasida: oʻrmon fondida manzarali, mevali va yongʻoq mevali oʻsimliklar koʻchatchiligini rivojlantirish, koʻchatlar oʻstirishning ilmiy asoslarini hamda istiqbolli texnologiyalari ishlab chiqilishi va joriy etilishini tashkil qilish; oʻrmon fondi hududida oʻsimlik va hayvonot dunyosi obyektlarining qatʼiy hisobini hamda davlat oʻrmon kadastrini yuritish; tizim xoʻjaliklarida oʻsimlik va hayvonot dunyosini qayta tiklash, koʻpaytirish va ulardan foydalanish maqsadida plantatsiya va pitomniklar tashkil etish; mintaqalarning tuproq-iqlim sharoitlarini hisobga olgan holda oʻrmon fondida manzarali, dorivor, texnik va ozuqabop oʻsimliklarni rayonlashtirish boʻyicha ilmiy tavsiyalar ishlab chiqish va amaliyotga joriy etish; manzarali oʻsimliklarni oʻstirish maqsadida turli xoʻjalik yurituvchi subyektlarga ilmiy-metodik va ishlab chiqarish yordamini koʻrsatish; oʻrmon fondi hududida texnik, dorivor va ozuqabop oʻsimliklar dehqonchiligini va ularni yigʻish, tayyorlash borasidagi ilmiy va amaliy ishlarni muvofiqlashtirish, ilmiy-tadqiqot muassasalari bilan birgalikda yovvoyi holda oʻsuvchi dorivor va ozuqabop oʻsimliklarning tarqalish hududini va mavjud resurslarini oʻrganish, ularni yigʻish va tayyorlashning maqbul miqdorini tavsiya etish; oʻrmon xoʻjaliklarida ishlab chiqarishni kompleks mexanizatsiyalash va avtomatlashtirish tadbirlarini amalga oshirish, sohaga yuqori samarali resurs tejamkor texnologiyalarni joriy etish; oʻrmon fondi yerlarida chet el jismoniy va yuridik shaxslari uchun ov qilishni tashkillashtirish, mazkur sohaga oid chora-tadbirlar ishlab chiqish va amalga oshirish; Oʻzbekiston Respublikasi hududida ekishga tavsiya etilgan qishloq xoʻjaligi ekinlarining davlat reyestrida rayonlashtirilgan manzarali, dorivor, texnik va ozuqabop oʻsimliklarning roʻyxati yuritilishini taʼminlash. e) oʻrmonlarni yongʻinlardan, zararkunanda va kasalliklardan, noqonuniy daraxt kesishdan va boshqa oʻrmon toʻgʻrisidagi qonun hujjatlarining buzilishlaridan muhofaza qilish sohasida: oʻrmonlarni yongʻindan, daraxtlarni oʻzboshimchalik bilan kesishdan va oʻrmonga zarar yetkazadigan boshqa xatti-harakatlardan muhofaza qilishni hamda oʻrmonlar patologiyasini oʻrganish natijalariga koʻra oʻrmon zararkunandalari, kasalliklarini hisobga olish, ularga qarshi kurashishni tashkil etish; j) manzarali oʻsimliklar koʻchatlari va urugʻlarini sertifikatlash va standartlashtirishning yagona tizimini ishlab chiqish hamda joriy qilishni tashkil etish sohasida: manzarali oʻsimliklar koʻchatlarini sertifikatlash va standartlashtirishning yagona tizimini tashkil etish, chetdan olib kelinadigan koʻchatlarga sertifikatlar berish mexanizmi ishlab chiqilishi va joriy etilishini taʼminlash; z) oʻrmon xoʻjaliklarida bir-biriga bogʻliq boʻlgan xoʻjalik faoliyatini kengaytirish va rivojlantirish, koʻchat yetishtirish, dorivor oʻsimliklar toʻplash, asalarichilik, baliqchilik, chorvachilik mahsulotlarini yetishtirish hamda ularni chuqur qayta ishlash, xalq isteʼmoli tovarlari ishlab chiqarishni tashkil etish sohasida: seleksion oʻrmon urugʻchiligi bazalarini tashkil etish, dorivor, ozuqabop va texnik oʻsimliklar urugʻlarini tayyorlash, shuningdek oʻz ehtiyojlari va boshqa isteʼmolchilarning talablarini qondirish uchun yuqori navli koʻchat va urugʻlar yetishtirilishini taʼminlash; yogʻoch-taxta tayyorlashni, shuningdek xoʻjaliklarda yogʻochga ishlov berish, minitsexlar tashkil etish, yogʻoch chiqindilaridan xalq isteʼmol tovarlari ishlab chiqarishni, oʻrmonlarda qoʻshimcha ravishda foydalaniladigan mahsulotlar tayyorlashni tashkil etish; oʻrmondan qoʻshimcha foydalanishdan olinadigan mahsulotlarni qayta ishlash uchun kichik ishlab chiqarish sexlarini tashkil etish, ushbu sohani rivojlantirish maqsadida qonun hujjatlarida belgilangan hollarda va tartibda tijorat tashkilotlari tashkil etish; oʻrmon fondi yerlarida qishloq xoʻjaligi va dorivor ekinlar, mevali va yongʻoq mevali daraxtlarning hosildorligi oshirilishini, mahsulotlar yetishtirish boʻyicha tuzilgan shartnomalarning bajarilishini nazorat qilish; i) tarmoqqa xalqaro moliya institutlari grantlarini jalb etish va ekologik turizmni keng koʻlamda rivojlantirish sohasida: oʻrmon fondi hududida ekoturizmni rivojlantirish chora-tadbirlari dasturi (ekoturizm yoʻnalish (marshrut)larini, ekoturistik xizmatlar koʻrsatish boʻyicha narxlar)ni ishlab chiqish va uning ijrosini taʼminlash; oʻrmon xoʻjaligi sohasida iqtisodiy islohotlarni chuqurlashtirish, eksport-import ishlarini tashkil etishga koʻmaklashish, sohaga xalqaro va boshqa moliya institutlarining grant mablagʻlari hamda investitsiyalarini jalb qilish, fan yutuqlari va ilgʻor tajribalarni oʻrmon xoʻjaligini yuritish amaliyotiga joriy etish; k) oʻrmon xoʻjaligi sohasida oʻrta maxsus va oliy maʼlumotli mutaxassislar tayyorlash, qayta tayyorlash va ularning malakasini oshirishni tashkil etish sohasida: oʻrmon xoʻjaligi sohasida kadrlarni tayyorlashga koʻmaklashish, zaxirasini yaratish, rahbar xodimlar va muayyan malaka talab etiladigan mutaxassislarni qayta tayyorlash hamda ularning ishlab chiqarish amaliyotiga bogʻliq holda malakasini oshirishni tashkil etish. Qoʻmita qonun hujjatlariga muvofiq boshqa funksiyalarni ham bajarishi mumkin. 12. Qoʻmita oʻziga yuklangan vazifa va funksiyalarni amalga oshirish uchun quyidagi huquqlarga ega: vazirliklar, davlat qoʻmitalari, idoralar va boshqa tashkilotlardan oʻrmon xoʻjaligini yuritish, oʻrmonlarni muhofaza va himoya qilish hamda oʻrmon resurslaridan foydalanish sohasiga oid masalalar boʻyicha maʼlumotlarni belgilangan tartibda soʻrab olish; tegishli vazirliklar, davlat qoʻmitalari va idoralar bilan kelishgan holda soha mutaxassislarini ovchilik, muhofaza etiladigan tabiiy hududlarni tashkil etish va faoliyat koʻrsatishi yuzasidan oʻrmon xoʻjaliklari bilan bogʻliq boʻlgan alohida masalalarni ishlab chiqishga va ekspertizalar oʻtkazishga shartnoma asosida jalb etish; davlat oʻrmon fondi yerlarida oʻrmonlarning davlat monitoringini, davlat oʻrmon kadastrini, oʻrmonlarning davlat hisobini yuritishni hamda oʻsimlik va hayvonot dunyosi obyektlarining qatʼiy hisobini belgilangan tartibda olib borilishini tashkil etish; Oʻzbekiston Respublikasi Qizil kitobini yuritishda ishtirok etish; jismoniy va yuridik shaxslarga davlat oʻrmon fondi yerlarida oʻsimlik dunyosi obyektlaridan maxsus foydalanish uchun ruxsatnoma berish; jismoniy shaxslarga tabiatni muhofaza qilish organlari tomonidan beriladigan yovvoyi hayvonlarni tutish ruxsatnomasi doirasida hayvonot dunyosi obyektlaridan foydalanishga ruxsatnoma (yoʻllanma, hayvonlarni tutish varaqasi) berish; davlat oʻrmon fondidan jismoniy va yuridik shaxslarga pichan oʻrish, chorva mollarini oʻtlatish (boqish)ga uchastkalar ajratishga ruxsatnomalar berish; davlat oʻrmon fondidan jismoniy va yuridik shaxslarga asalari uyalari va qutilarini joylashtirishga uchastkalar ajratish; davlat oʻrmon fondi yerlarida oʻsimlik va hayvonot dunyosi obyektlarini muhofaza qilish, qayta tiklash maqsadlarida biotexnik tadbirlar amalga oshirilishini taʼminlash; davlat oʻrmon fondi yerlarida oʻrmonni muhofaza qilish va undan foydalanish sohasida idoraviy nazoratni amalga oshirish; oʻrmon fondi hududlarida sodir etilgan maʼmuriy huquqbuzarliklar uchun maʼmuriy huquqbuzarlik toʻgʻrisida bayonnoma yoki dalolatnomalar tuzish, huquqbuzarlarga nisbatan jarimalar qoʻllash; oʻrmon, oʻsimlik va hayvonot dunyosi obyektlarini muhofaza qilish va undan foydalanish sohasida huquqbuzarlardan tabiatga yetkazilgan zarar summalarini undirish va huquqbuzarlarga nisbatan sudda yoki huquqni muhofaza qilish organlari tomonidan ishning koʻrib chiqilishida qatnashish; jismoniy va yuridik shaxslarga oʻrmon xoʻjaligini yuritishga doir qonun hujjatlari buzilishini, oʻrmonlarni muhofaza qilish va himoya qilish, oʻrmon resurslaridan foydalanishdagi nuqsonlarni bartaraf etish toʻgʻrisida yozma koʻrsatmalar berish; oliy va oʻrta maxsus taʼlim muassasalariga sohaga oid kadrlar zaxirasini tayyorlash uchun buyurtma va yoʻllanmalar berish; belgilangan tartibda markaziy apparat va uning tizimiga kiruvchi tashkilotlarning daromadlar va xarajatlar smetasi, shtat jadvallarini ishlab chiqish va tasdiqlash; oʻrmon xoʻjaligini rivojlantirish jamgʻarmasini shakllantirish va undan foydalanishni tashkil etish; qoʻmita xodimlarini mehnatiga haq toʻlash, ragʻbatlantirish, mukofotlash va boshqa ragʻbatlantirishlarni qonun hujjatlarida belgilangan tartibda amalga oshirish; Qoʻmita tizimi faoliyatiga oid noshirlik faoliyatini amalga oshirish. Qoʻmita qonun hujjatlariga muvofiq boshqa huquqlarga ham ega boʻlishi mumkin. 13. Qoʻmita oʻz vakolatlari doirasida davlat boshqaruvi organlari, mahalliy davlat hokimiyati organlari, boshqa tashkilotlar, mansabdor shaxslar va fuqarolar uchun majburiy boʻlgan normativ-huquqiy hujjatlarni qabul qilishga haqli. Qoʻmita, zarur hollarda, boshqa vazirliklar, davlat qoʻmitalari va idoralar bilan birgalikda qoʻshma qarorlar va boshqa turdagi hujjatlarni chiqarishga haqli. 14. Qoʻmita va uning mansabdor shaxslari oʻzlariga yuklangan vazifalar va funksiyalarning samarali bajarilishi uchun javob beradilar. 15. Qoʻmitaga Oʻzbekiston Respublikasi Oliy Majlisi Qonunchilik palatasi maʼqullaganidan keyin kiritilgan Oʻzbekiston Respublikasi Bosh vaziri taqdimnomasiga binoan Oʻzbekiston Respublikasi Prezidenti tomonidan tasdiqlanadigan va lavozimidan ozod etiladigan rais rahbarlik qiladi. Qoʻmita raisining Oʻzbekiston Respublikasi Prezidenti tomonidan lavozimga tayinlanadigan va lavozimdan ozod etiladigan birinchi oʻrinbosari va oʻrinbosarlari boʻladi. Qoʻmita raisi maqomi boʻyicha vazirga, raisning birinchi oʻrinbosari vazirning birinchi oʻrinbosariga, rais oʻrinbosarlari esa vazir oʻrinbosarlariga tenglashtiriladi. 16. Qoʻmita raisi: Qoʻmita faoliyatiga umumiy rahbarlikni amalga oshiradi hamda Qoʻmitaga yuklangan vazifalar va funksiyalarning bajarilishi uchun shaxsan javob beradi; davlat organlarida va boshqa tashkilotlarda Qoʻmita nomidan vakillik qiladi yoxud Qoʻmita nomidan ishonchnoma va (yoki) vakolatlar beradi; belgilangan umumiy shtatlar soni doirasida Qoʻmitaning markaziy apparati va hududiy boshqarmalarining shtat jadvalini, shuningdek Qoʻmitaning markaziy apparati, uning hududiy boshqarmalari va Qoʻmita tizimiga kiruvchi tashkilotlarning xarajatlar smetasini tasdiqlaydi; Qoʻmitaga ajratilgan moliyaviy va moddiy mablagʻlarni belgilangan tartibda tasarruf etadi; belgilangan tartibda markaziy apparat, Qoʻmita tizimiga kiruvchi respublika tashkilotlari va hududiy boshqarmalar tuzilmasi va nizomlarini, shuningdek tizimga kiruvchi tashkilotlar ustavlarini tasdiqlaydi; belgilangan tartibda Qoʻmita markaziy apparati xodimlarini, hududiy boshqarmalar, Qoʻmita tizimiga kiruvchi tashkilotlar rahbarlarini lavozimga tayinlaydi va lavozimdan ozod etadi; Qoʻmita vakolatiga kiruvchi masalalar boʻyicha qarorlar qabul qiladi, rais oʻrinbosarlarining, Qoʻmitaning, Qoʻmita hududiy boshqarmalari va Qoʻmita tizimiga kiruvchi tashkilotlarning boshqa mansabdor shaxslarining vakolatlari, majburiyatlari va javobgarlik darajasini belgilaydi; zarur boʻlganda markaziy apparatning, hududiy boshqarmalar va oʻrmon xoʻjaliklarining tuzilmasiga xodimlarning cheklangan umumiy shtatlar soniga muvofiq oʻzgartirishlar kiritadi; Qoʻmita, hududiy boshqarmalar va Qoʻmita tizimiga kiruvchi tashkilotlar xodimlari bajarishi majburiy boʻlgan buyruqlar chiqaradi va koʻrsatmalar beradi; qoʻmita tizimida faoliyat yuritayotgan xodimlarni ragʻbatlantirish va intizomiy javobgarlikka tortish masalalarini hal etadi, alohida oʻrnak koʻrsatgan xodimlarni faxriy unvonlar berishga va Oʻzbekiston Respublikasining davlat mukofotlari bilan taqdirlashga tavsiya etadi. Rais qonun hujjatlariga muvofiq boshqa vakolatlarga ham ega boʻladi. 17. Qoʻmita raisining oʻrinbosarlari: Qoʻmita nazoratidagi boʻlinmalarga bevosita rahbarlik qiladilar va Qoʻmitaga yuklangan vazifalar va funksiyalarning bajarilishi uchun shaxsan javob beradilar; Qoʻmita raisi tomonidan oʻzlariga yuklangan boshqa funksiyalarni amalga oshiradilar. 18. Quyidagilarni lavozimga tayinlash va lavozimdan ozod etish: Qoraqalpogʻiston Respublikasi Oʻrmon xoʻjaligi qoʻmitasi raisini — Qoʻmita raisi bilan kelishgan holda Qoraqalpogʻiston Respublikasi Joʻqorgʻi Kengesi tomonidan; Viloyatlar boshqarmalari boshliqlari va davlat oʻrmon xoʻjaliklari direktorlarini — tegishli viloyatlar hokimlari bilan kelishgan holda Qoʻmita raisi tomonidan amalga oshiriladi. Hududiy boshqarmalar Qoʻmitaga, shuningdek tegishli ravishda Qoraqalpogʻiston Respublikasi Vazirlar Kengashi va viloyatlar hokimliklariga hisobot beradi. 19. Qoʻmitada uning asosiy faoliyat yoʻnalishlarini muvofiqlashtiradigan, Qoʻmita raisi (hayʼat raisi), uning oʻrinbosarlari, shuningdek Qoʻmita markaziy apparati boʻlinmalari, Qoraqalpogʻiston Respublikasi Oʻrmon xoʻjaligi qoʻmitasi raisi, viloyatlar oʻrmon xoʻjaliklari boshqarmalari, tizimga kiruvchi tashkilotlarning rahbarlaridan iborat tarkibda hayʼat tashkil etiladi. Hayʼat aʼzolarining soni va shaxsiy tarkibi Qoʻmita raisining taqdimiga binoan Oʻzbekiston Respublikasi Vazirlar Mahkamasi tomonidan tasdiqlanadi. 20. Hayʼat tomonidan quyidagilar bilan bogʻliq boʻlgan masalalar koʻrib chiqiladi: Qoʻmitaning mazkur Nizomda nazarda tutilgan faoliyatining asosiy yoʻnalishlarini tayyorlash va amalga oshirish; kadrlarni Qoʻmita nomenklaturasiga kiruvchi lavozimlarga tanlash, joy-joyiga qoʻyish, qayta tayyorlash va malakasini oshirish; Qoʻmitaning hududiy boshqarmalari va Qoʻmita tizimiga kiruvchi tashkilotlar rahbarlarining har chorak yakunlari boʻyicha hisobotlarini eshitish; Qoʻmita rahbarlari va xodimlarining qonun hujjatlarida belgilangan vazifalarni amalga oshirish boʻyicha ijro intizomini mustahkamlash, ularning oʻz vaqtida va sifatli bajarilishi taʼminlanishi uchun shaxsiy masʼuliyatini oshirish. Hayʼat Qoʻmita vakolatiga kiruvchi boshqa masalalarni ham koʻrib chiqishi mumkin. 21. Hayʼat majlislariga boshqa vazirliklar, davlat qoʻmitalari, idoralar, mahalliy davlat hokimiyati organlari, Qoʻmita vakolatlariga kiruvchi masalalarga aloqador boshqa tashkilotlar rahbarlari taklif qilinishi mumkin. Majlisda Hayʼat tarkibining yarmidan koʻpi hozir boʻlganda Hayʼat majlisi vakolatli hisoblanadi. Koʻrib chiqilayotgan masalalar boʻyicha qarorlar oddiy koʻpchilik ovoz bilan qabul qilinadi. 22. Hayʼat tomonidan qabul qilingan qarorlar Qoʻmita qarorlari va raisning buyruqlari bilan amalga oshiriladi. Qoʻmita raisi va hayʼat aʼzolari oʻrtasida kelishmovchiliklar mavjud boʻlgan taqdirda rais mustaqil ravishda qaror qabul qiladi, bunda yuzaga kelgan kelishmovchiliklar haqida Oʻzbekiston Respublikasi Vazirlar Mahkamasining tegishli kompleksi rahbariga xabar qilinadi. Hayʼat aʼzolari ham oʻz fikrlarini Oʻzbekiston Respublikasi Vazirlar Mahkamasining tegishli kompleksi rahbariga maʼlum qilishlari mumkin. Hayʼat faoliyati tartibi hayʼat tomonidan tasdiqlanadigan reglament bilan belgilanadi. Hayʼat majlislari, qoida tariqasida, har chorakda kamida bir marta oʻtkaziladi. 23. Qoʻmita huzurida ilmiy-texnik Kengash tuziladi. Ilmiy-texnik Kengash toʻgʻrisida nizom va uning shaxsiy tarkibi qoʻmita Hayʼati tomonidan tasdiqlanadi. 24. Qoʻmita tizimi quyidagi manbalar hisobidan: Oʻzbekiston Respublikasi Oʻrmon xoʻjaligi davlat qoʻmitasi markaziy apparati — Oʻzbekiston Respublikasining respublika budjeti va Jamgʻarma mablagʻlari; Qoraqalpogʻiston Respublikasi Oʻrmon xoʻjaligi qoʻmitasi, viloyatlar oʻrmon xoʻjaligi boshqarmalari — Jamgʻarma mablagʻlari va qonun hujjatlarida taqiqlanmagan boshqa mablagʻlar; Milliy tabiat bogʻlari va ovchilik xoʻjaliklari boshqarmasi, Dorivor oʻsimliklarni yetishtirish va qayta ishlash ilmiy-ishlab chiqarish markazi, Oʻrmon xoʻjaligi texnikumi — Oʻzbekiston Respublikasining respublika budjeti mablagʻlari, Jamgʻarma mablagʻlari va qonun hujjatlarida taqiqlanmagan boshqa mablagʻlar; Milliy tabiat bogʻlari, davlat oʻrmon xoʻjaliklari, davlat oʻrmon ishlab chiqarish korxonalari, dorivor oʻsimliklarni yetishtirish boʻyicha ixtisoslashtirilgan davlat oʻrmon xoʻjaliklari, davlat oʻrmon-ovchilik xoʻjaliklari, ilmiy-tajriba stansiyalari — Qoraqalpogʻiston Respublikasi respublika budjeti, viloyatlar mahalliy budjetlari, Jamgʻarma mablagʻlari, budjetdan tashqari mablagʻlar va qonun hujjatlarida taqiqlanmagan boshqa mablagʻlar; Oʻrmon xoʻjaligi ilmiy-tadqiqot instituti, Oʻrmon xoʻjaligi ilmiy-tadqiqot institutining Andijon filiali, Choʻl hududlarida oʻrmonchilikni rivojlantirish ilmiy markazi, Oʻrmon xoʻjaligini rivojlantirish innovatsiya markazi — Oʻzbekiston Respublikasining respublika budjeti mablagʻlari, Jamgʻarma mablagʻlari, grantlar va qonun hujjatlarida taqiqlanmagan boshqa mablagʻlar; “Oʻrmonloyiha” loyihalash instituti, “Oʻrmonqurilish” davlat unitar korxonasi, “Oʻrmontexnoservis” davlat unitar korxonasi — xoʻjalik faoliyatidan olinadigan daromadlar hisobidan moliyalashtiriladi. 25. Qoʻmita xodimlari Oʻrmon xoʻjaligini rivojlantirish jamgʻarmasi hisobidan, Ugom-Chotqol davlat milliy tabiat bogʻi xodimlari Toshkent viloyati mahalliy budjeti mablagʻlari hisobidan qonun hujjatlarida belgilangan namunadagi kiyim-bosh bilan taʼminlanadilar. 26. Oʻrmon inspektorlari, yegerlar, milliy tabiat bogʻlari inspektorlari xizmatni oʻtash davrida qonun hujjatlarida belgilangan tartibda xizmat quroli, uning oʻq-dorilari va maxsus vositalar, raqamli jeton, durbin, avto-moto yoki ot-ulov, qonunchilik hujjatlari toʻplami, bayonnoma blankalari va uni roʻyxatga olish kitobi va xizmatga zarur boshqa inventarlar bilan taʼminlanadilar. 27. Qoʻmita qonun hujjatlarida belgilangan tartibda soha xodimlarining hayotini sugʻurtalash, ularni moddiy va maʼnaviy ragʻbatlantirish hamda ijtimoiy muhofaza qilish tadbirlarini amalga oshiradi. 28. Xodimlarning ish haqi qonun hujjatlarida nazarda tutilgan lavozim maoshi, mukofotlar, qoʻshimcha haqlar va ustamalar, ragʻbatlantirish toʻlovlari, shuningdek qoʻshimcha moddiy ragʻbatlantirish toʻlovlaridan iborat boʻladi. 29. Qoʻmitani qayta tashkil etish va tugatish qonun hujjatlarida belgilangan tartibda amalga oshiriladi. 1. Ushbu Nizom Qoraqalpogʻiston Respublikasi Oʻrmon xoʻjaligi qoʻmitasi va viloyatlar oʻrmon xoʻjaligi boshqarmalarining (keyingi oʻrinlarda hududiy boshqarmalar deb ataladi) maqomi, vazifalari va funksiyalari, huquqlari va javobgarligini hamda faoliyatini tashkil etish tartibini belgilaydi. 2. Hududiy boshqarmalar tegishli hududda oʻrmonlarni barpo etish, koʻpaytirish, qayta tiklash, muhofaza qilish va qoʻriqlash, ulardan oqilona foydalanish, shuningdek oʻrmon-ov, ov xoʻjaligini yuritish, milliy tabiat bogʻlar va tizimdagi boshqa muhofaza etiladigan tabiiy hududlar ishlarini tashkil etish va yuritish hamda ushbu sohadagi nazoratni amalga oshiruvchi hududiy boshqaruv organlari hisoblanadi. 3. Hududiy boshqarmalar Oʻzbekiston Respublikasi Oʻrmon xoʻjaligi davlat qoʻmitasi (keyingi oʻrinlarda Qoʻmita deb ataladi), shuningdek tegishliligi boʻyicha Qoraqalpogʻiston Respublikasi Vazirlar Kengashi va viloyatlar hokimliklariga boʻysunadi va hisobot beradi. 4. Hududiy boshqarmalar oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, ushbu Nizomga, shuningdek boshqa qonun hujjatlariga amal qiladi. 5. Hududiy boshqarmalar oʻz faoliyatini davlat va xoʻjalik boshqaruvi organlari, huquqni muhofaza qiluvchi organlar, mahalliy davlat hokimiyati organlari, nodavlat notijorat tashkilotlar va boshqa tashkilotlar bilan hamkorlikda amalga oshiradi. 6. Hududiy boshqarmalarning qonun hujjatlarida belgilangan oʻz vakolatlari doirasida qabul qilgan qarorlari davlat va xoʻjalik boshqaruvi organlari, mahalliy davlat hokimiyati va boshqaruvi organlari, tashkiliy-huquqiy shaklidan qatʼi nazar, xoʻjalik yurituvchi subyektlar va fuqarolar tomonidan bajarilishi majburiydir. 7. Hududiy boshqarmalar yuridik shaxs hisoblanadi, Oʻzbekiston Respublikasining Davlat gerbi tasviri va oʻz nomi tushirilgan muhr va blankalarga, mustaqil balansiga, bank hisob raqamlariga ega boʻladi. 8. Hududiy boshqarmaning joylashgan yeri (pochta manzili). 9. Hududiy boshqarmalar Qoʻmitaning asosiy vazifalariga muvofiq quyidagi vazifalarni bajaradi: hududda oʻrmon barpo etish, oʻrmon fondini har tomonlama kengaytirish, ularni muhofaza qilish va oʻrmon boyliklaridan oqilona foydalanishga qaratilgan oʻrmon xoʻjaligi sohasida yagona davlat siyosatini yuritishga koʻmaklashish; oʻrmon toʻgʻrisidagi qonun hujjatlarini takomillashtirish boʻyicha Qoʻmitaga takliflar kiritish, oʻz vakolati doirasida qonun hujjatlariga rioya etilishi yuzasidan hududiy nazoratni amalga oshirish; tegishli hududlarda oʻrmonlarni tiklash va ihota oʻrmonlarini koʻpaytirish chora-tadbirlarini ishlab chiqish va amalga oshirish, togʻ yonbagʻirlari, jarliklar va tashlandiq yerlarda eroziyaga qarshi daraxtzorlar barpo etish ishlarini tashkil qilish; oʻrmon fondini, oʻsimlik va hayvonot dunyosi obyektlarini qatʼiy hisobini yuritish va oʻrganish, fan yutuqlari va ilgʻor tajribani oʻrmon xoʻjaligini yuritish amaliyotiga joriy etishga koʻmaklashish; oʻrmonni yongʻinlardan, zararkunanda va kasalliklardan, noqonuniy daraxt kesishdan va oʻrmon toʻgʻrisidagi qonun hujjatlari boshqa buzilishlaridan muhofaza qilishni tashkil etish va nazoratini olib borish; manzarali oʻsimliklar koʻchatlarini va ekish materiallarini sertifikatlash va standartlashtirishni joriy qilishga koʻmaklashish; oʻrmon xoʻjaliklarida xoʻjalik faoliyatlarini kengaytirish va rivojlantirish, qishloq xoʻjaligi va chorva mahsulotlarini yetishtirish, chuqur qayta ishlash hamda xalq isteʼmoli tovarlari ishlab chiqarishni tashkil etish va ularga koʻmaklashish; tarmoqqa xalqaro moliya institutlari grantlarini jalb etish, ekoturizmni rivojlantirish uchun shart-sharoitlar yaratish; oʻrmon xoʻjaligi sohasi mutaxassislarini qayta tayyorlash va ularning malakasini oshirish ishlarini tashkil etish. 10. Hududiy boshqarmalar oʻziga yuklangan vazifalarga muvofiq quyidagi funksiyalarni amalga oshiradi: a) hududda oʻrmon barpo etish, oʻrmon fondini har tomonlama kengaytirish, ularni muhofaza qilish va oʻrmon boyliklaridan oqilona foydalanishga qaratilgan oʻrmon xoʻjaligi sohasida yagona davlat siyosatini yuritishga koʻmaklashish sohasida: hududdagi xoʻjalik va tashkilotlarni rivojlantirishning asosiy yoʻnalishlarini belgilashda ishtirok etish; hududlarda oʻrmon fondini boshqarish, oʻrmondan foydalanish, ularni tiklash, qoʻriqlash va muhofaza qilishni tashkil etish, ov xoʻjaligi va boshqa muhofaza etiladigan tabiiy hududlar ishini yuritishni tashkil etish; hududdagi xoʻjalik va tashkilotlarning istiqboldagi koʻrsatkichlarini prognozlashtirish ishlarini umumlashtirib, tegishli hokimliklar ishtirokida ularni rivojlantirishning mahalliy dasturlarini hamda bosh reja (sxema)larini ishlab chiqish; oʻrmon fondi hududida oʻrmon va hudud muhofazasi ishini tashkil etish, rejim-qoʻriqlash tadbirlarini oʻtkazish, shuningdek Oʻzbekiston Respublikasi Davlat xavfsizlik xizmati Davlat chegaralarini himoya qiluvchi qoʻmitasi takliflari boʻyicha profilaktika va chegara oldi hududlarini oʻrmon daraxtlari va changalzorlardan tozalashni nazorat qilish; oʻrmon fondi hududida harbiylashtirilgan tuzilmalar boʻlinmalari bilan oʻzaro hamkorlikda jinoyatchilik namoyon boʻlishi belgilari va faktlari toʻgʻrisida Oʻzbekiston Respublikasi Davlat xavfsizlik xizmati Davlat chegaralarini himoya qiluvchi qoʻmitasini, ichki ishlar organlarini tezkor xabardor qilish, jinoiy guruhlarni ushlash (yoʻq qilish) boʻyicha tezkor-qidiruv harakatlarini oʻtkazishga koʻmaklashish; qonun hujjatlarida belgilangan tartibda hududdagi Qoʻmita tizimiga kiruvchi tashkilotlarning nizomlarini, tizimdagi xodimlarning mansab yoʻriqnomalari va oʻz vakolatiga oid boshqa hujjatlarni tasdiqlash; hududdagi xoʻjalik va tashkilotlar hamda oʻrmon fondiga ega boʻlgan boshqa tashkilotlar tomonidan oʻrmon xoʻjaligining toʻgʻri yuritilishini, oʻrmon resurslaridan oqilona foydalanilishini nazorat qilish; jismoniy va yuridik shaxslarga oʻrmon xoʻjaligini yuritishga doir qonun hujjatlari buzilishini, oʻrmonlarni muhofaza qilish, oʻrmon resurslaridan foydalanishdagi nuqsonlarni bartaraf etish toʻgʻrisida yozma koʻrsatmalar berish; belgilangan tartibda noshirlik faoliyatini amalga oshirish; b) oʻrmon toʻgʻrisidagi qonun hujjatlarini takomillashtirish boʻyicha Qoʻmitaga takliflar kiritish, oʻrmon toʻgʻrisidagi qonun hujjatlariga rioya etilishi yuzasidan hududiy nazoratni yuritish sohasida: oʻrmon, oʻsimlik va hayvonot dunyosini muhofaza qilish va undan foydalanish toʻgʻrisidagi qonun hujjatlariga rioya etilishi yuzasidan idoraviy nazoratni amalga oshirish; oʻrmon boyliklaridan samarali foydalanish, oʻrmonlarni toifalarga kiritish, bir toifadan boshqasiga oʻtkazish yuzasidan Qoʻmitaga takliflar kiritish; yaylovlarda chorva mollarini oʻtlatish, ularni joylashtirish va oʻrmon fondi yerlaridan foydalanishning boshqa turlari haqida belgilangan tartibda takliflar ishlab chiqish; v) respublikamizda oʻrmonlarni tiklash, ihota oʻrmonlarini koʻpaytirish chora-tadbirlarini ishlab chiqish va amalga oshirish, togʻ yonbagʻirlari, jarliklar va tashlandiq yerlarda eroziyaga qarshi daraxtzorlar barpo etish ishlarini tashkil qilish sohasida: suvni asrovchi oʻrmonlarni, daraxtzor yerlarni, aholi yashash joylari atrofidagi koʻkalamzorlashgan hududlarni hamda iqlimni tartibga solish, sanitariya-gigiyena, sogʻlomlashtirish va boshqa himoya funksiyalarini bajaruvchi boshqa daraxtzorlarni saqlash va ularning holatini yaxshilash chora-tadbirlarini koʻrish, oʻrmon fondi yerlarida joylashgan davlat tabiat yodgorliklarini muhofaza qilishni tashkillashtirish; choʻl, togʻ va togʻ oldi yaylovlarining holatini yaxshilash, boyitish, mahsuldorligini oshirish, koʻchma qumlarni mustahkamlash va ularga daraxtlar ekish tadbirlarini amalga oshirishni tashkillashtirish, uning ijrosini nazorat qilish; hududda oʻrmon xoʻjaligini toʻgʻri yuritishni, oʻrmon resurslaridan oqilona foydalanish, oʻrmonlarni qayta tiklash, parvarish qilish va ularning samaradorligini oshirish, ihota hamda eroziyaga qarshi daraxtzorlar barpo etishni tashkil etish; g) oʻrmon fondini, oʻsimlik va hayvonot dunyosi obyektlarini qatʼiy hisobini yuritish va oʻrganish, fan yutuqlari va ilgʻor tajribani oʻrmon xoʻjaligini yuritish amaliyotiga joriy etishga koʻmaklashish sohasida: manzarali oʻsimliklar koʻchatlarini oʻstirishning ilmiy asoslangan hamda istiqbolli texnologiyalar vositasida ishlab chiqilishi va joriy etilishini tashkil etish; oʻrmon fondi hududida shifobaxsh, texnik va ozuqabop oʻsimliklarni yigʻish va tayyorlash borasidagi barcha ishlarni muvofiqlashtirish, ilmiy-tadqiqot institutlari bilan birgalikda yovvoyi holda oʻsuvchi oʻsimliklarning tarqalish hududini va mavjud resurslarini oʻrganishga koʻmaklashish, ularni yigʻish va tayyorlashning maqbul miqdorini tavsiya etish va nazoratini olib borish; oʻrmon fondining davlat hisobini va davlat oʻrmon kadastrini yuritish ishlarini nazorat qilish; oʻrmon xoʻjaligi ishlab chiqarishini kompleks mexanizatsiyalash va avtomatlashtirish, yuqori samarali texnologiyalarni joriy etish tadbirlari oʻtkazilishiga koʻmaklashish; d) oʻrmonni yongʻinlardan, zararkunanda va kasalliklardan, noqonuniy daraxt kesishdan va boshqa oʻrmon toʻgʻrisidagi qonun hujjatlari buzilishlaridan muhofaza qilishni tashkil etish va nazoratini olib borish sohasida: oʻrmonlarni yongʻindan himoya qilish maqsadida hududdagi xoʻjalik va tashkilotlarning oʻt oʻchirish asbob va uskunalari bilan taʼminlanishini, oʻrmon yongʻiniga qarshi kurashish maqsadida amalga oshiriladigan chora-tadbirlarning bajarilishini tashkillashtirish va nazoratini yuritish; oʻrmon kasallik va zararkunandalariga qarshi kurashish ishlarini bajarilishini, shuningdek biolaboratoriyalar ishi yuritilishini nazorat qilish, oʻrmon fondiga ega boʻlgan tashkilotlarga oʻrmon xoʻjaligini yuritishda uslubiy yordam koʻrsatish; oʻrmonning kasallik va zararkunandalar bilan zararlanishni oldini olish va ularga qarshi kurashish ishlarini tashkil etish maqsadida oʻrmon fitopatologiyasini tashkil etish va nazoratini yuritish; noqonuniy daraxt kesish, chorva mollarini oʻtlatish, pichan oʻrish, ov qilish, baliq ovlash, dorivor, manzarali va boshqa turdagi tabiiy oʻsimliklarni noqonuniy terilishini oldini olish tadbirlarini amalga oshirish hamda ularning nazoratini olib borish; oʻrmon fondi hududlarida sodir etilgan maʼmuriy huquqbuzarliklar uchun maʼmuriy huquqbuzarlik toʻgʻrisida bayonnoma yoki dalolatnomalar tuzish, huquqbuzarlarga nisbatan jarimalar qoʻllash; oʻrmon toʻgʻrisidagi qonun hujjatlari buzilishining oldini olish va ularga qarshi kurashish maqsadida sohaga oid vakolatli organlar bilan qoʻshma tadbirlar tuzish va uni amalga oshirish; e) manzarali oʻsimliklar koʻchatlarini va ekish materiallarini sertifikatlash va standartlashtirishni joriy qilishga koʻmaklashish sohasida: mintaqalarning tuproq-iqlim sharoitlarini hisobga olgan holda manzarali oʻsimliklarni rayonlashtirish boʻyicha oʻz tavsiyalarini kiritish; manzarali oʻsimliklar koʻchatlarini va ekish materiallarini sertifikatlash va standartlashtirishni joylarda joriy qilishni tashkil etishga koʻmaklashish; j) oʻrmon xoʻjaliklarida xoʻjalik faoliyatlarini kengaytirish va rivojlantirish, qishloq xoʻjaligi va chorva mahsulotlarini yetishtirish, chuqur qayta ishlash hamda xalq isteʼmoli tovarlari ishlab chiqarishni tashkil etish va ularga koʻmaklashish sohasida: bogʻlar, tokzorlar, qishloq xoʻjaligi ekinlari, mevali oʻsimliklarning hosildorligini oshirish boʻyicha tavsiyalar ishlab chiqish; yogʻoch-taxta tayyorlashni, shuningdek yogʻochdan, yogʻoch chiqindilaridan xalq isteʼmol tovarlari va ishlab chiqarish maqsadlaridagi tovarlar ishlab chiqarishni, oʻrmonlarda qoʻshimcha ravishda foydalaniladigan mahsulotlar tayyorlashga koʻmaklashish va uning bajarilishini nazorat qilish; z) tarmoqqa xalqaro moliya institutlari grantlarini jalb etish, ekoturizmni rivojlantirish uchun shart-sharoitlar yaratish sohasida: tarmoqqa xalqaro va boshqa moliya institutlari grantlari hamda investitsiyalarni jalb etish; ekoturizmni rivojlantirish chora-tadbirlari dasturini ishlab chiqish, uning ijrosini taʼminlashga, ekoturizm infratuzilmasini shakllantirishga amaliy yordam koʻrsatish; oʻrmon fondi hududlarida ovchilik, baliq ovlash va chet el jismoniy va yuridik shaxslari uchun ov uyushtirish tadbirlarini ishlab chiqish va amalga oshirishga koʻmaklashish; eksport-import operatsiyalarini amalga oshirish uchun shart-sharoit yaratish va eksportni amalga oshirishga koʻmaklashish; i) oʻrmon xoʻjaligi sohasi mutaxassislarini qayta tayyorlash va ularning malakasini oshirish ishlarini tashkil etish sohasida: kadrlar zaxirasini yaratish, oʻrmon xoʻjaligi sohasida rahbar xodimlar va mutaxassislarni qayta tayyorlash hamda ularning malakasini oshirish ishlariga koʻmaklashish. Hududiy boshqarmalar qonun hujjatlariga muvofiq boshqa funksiyalarni ham bajarishi mumkin. 11. Hududiy boshqarmalar oʻziga yuklangan vazifalar va funksiyalardan kelib chiqib, quyidagi huquqlarga ega: oʻrmon barpo etish, qayta tiklash, muhofaza qilish, undan foydalanish, muhofaza etiladigan tabiiy hududlar hamda ovchilik xoʻjaliklari faoliyatini rivojlantirish, ularni boshqaruv samaradorligini oshirishga qaratilgan oʻrmon toʻgʻrisidagi qonun hujjatlarini takomillashtirish boʻyicha takliflar ishlab chiqish; oʻrmon barpo etish, qayta tiklash, oʻrmonni muhofaza qilish va undan foydalanish sohasidagi mahalliy dasturlarni hamda boshqa dasturlarni ishlab chiqish; oʻrmon barpo etish, qayta tiklash, oʻrmonni muhofaza qilish va undan foydalanish sohasidagi qoidalarni ishlab chiqishda ishtirok etish; oʻrmonni muhofaza qilish, qoʻriqlash va undan foydalanish ishlarini, shu jumladan daraxt va butalarni kesish rejalarining amalga oshirilishini nazorat qilish; oʻsimlik va hayvonot dunyosi obyektlarini muhofaza qilish, qayta tiklash maqsadlarida biotexnik tadbirlarni amalga oshirishni tashkil etish; jismoniy va yuridik shaxslarga oʻrmon xoʻjaligini yuritishga doir qonun hujjatlari buzilishini, oʻrmonlarni muhofaza qilish va himoya qilishdagi, oʻrmon resurslaridan foydalanishdagi kamchiliklarni bartaraf etish toʻgʻrisida yozma koʻrsatmalar berish; hududdagi oʻrmon xoʻjaligi va boshqa tashkilotlarning hisobotlarini qabul qilish, hisobot va maʼlumotlarni umumlashtirib, tahlil qilish hamda Oʻzbekiston Respublikasi Oʻrmon xoʻjaligi davlat qoʻmitasiga taqdim etish. Hududiy boshqarmalar qonun hujjatlariga muvofiq boshqa huquqlarga ham ega boʻlishi mumkin. 12. Hududiy boshqarmalar va uning mansabdor shaxslari oʻziga yuklangan vazifalar va funksiyalarning samarali bajarilishi uchun javob beradilar. 13. Quyidagilarni lavozimga tayinlash va lavozimdan ozod etish: Qoraqalpogʻiston Respublikasi Oʻrmon xoʻjaligi qoʻmitasi raisini — Qoʻmita raisi bilan kelishgan holda Qoraqalpogʻiston Respublikasi Joʻqorgʻi Kengesi tomonidan; Hududiy boshqarmalar boshliqlari va davlat oʻrmon xoʻjaliklari direktorlarini — tegishli viloyatlar hokimlari bilan kelishgan holda Qoʻmita raisi tomonidan amalga oshiriladi. 14. Hududiy boshqarmalar boshliqlari mazkur namunaviy nizomga asosan ish koʻradi hamda oʻzlariga qarashli oʻrmon xoʻjaligi va boshqa tashkilotlar faoliyatiga rahbarlik qiladi. Hududiy boshqarmalar boshliqlari: oʻz zimmalariga yuklangan vazifalarning bajarilishi uchun, shuningdek tizimga qarashli xoʻjalik va tashkilotlar ishi uchun shaxsan javob beradi; oʻz oʻrinbosarlari oʻrtasida vazifalarni taqsimlaydi; hududdagi oʻrmon xoʻjaliklari direktorlarini, oʻrmon xoʻjaliklari direktorlarining rejim (chegara) boʻyicha oʻrinbosarlarini, oʻrmon xoʻjaliklari bosh buxgalterlarini lavozimga tayinlash va lavozimidan ozod etish boʻyicha Qoʻmitaga tavsiyalar kiritadi; qonun hujjatlarida belgilangan tartibda hududdagi Qoʻmita tizimiga kiruvchi tashkilotlarning nizomlarini, xodimlarning mansab yoʻriqnomalarini, hududiy boshqarmalar daromadlar va xarajatlar smetasini va oʻz vakolatiga oid boshqa hujjatlarni tasdiqlaydi; hududdagi Qoʻmita tizimiga kiruvchi tashkilotlarning ishini tashkil etish va ularni nazorat qilish, oʻrmon toʻgʻrisidagi qonun hujjatlarini buzganlik uchun aybdorlarni javobgarlikka tortish uchun huquqbuzarliklar toʻgʻrisidagi bayonnomalarni roʻyxatdan oʻtkazish, huquqbuzarlik boʻyicha materiallarni va tabiatga yetkazilgan zararni undirish boʻyicha hujjatlarni belgilangan tartibda vakolatli organlarga taqdim etilishini taʼminlaydi; hududiy boshqarma xodimlari bajarishi majburiy boʻlgan buyruqlar qabul qiladi va koʻrsatmalar beradi; xodimlarni ragʻbatlantirish va intizomiy javobgarlikka tortish masalalarini hal etish, alohida oʻrnak koʻrsatgan xodimlarni faxriy unvonlar va davlat mukofotlari bilan taqdirlashga taqdim etish boʻyicha Qoʻmitaga tavsiya kiritadi; xodimlarni mehnat toʻgʻrisidagi qonun hujjatlari talablariga muvofiq ishga qabul qiladi va ular bilan tuzilgan mehnat shartnomalarini bekor qiladi; hududiy boshqarma nomidan sohaga tegishli faoliyat amalga oshirilishida zarur boʻlgan shartnomalar tuzishni hamda bank muassasalarida moliyaviy va pul operatsiyalarini amalga oshiradi; davlat organlari, sudlar va boshqa tashkilotlarda boshqarma, oʻrmon xoʻjaliklari manfaatlarini ifodalaydi. 15. Hududiy boshqarma boshligʻi oʻrinbosari — bosh oʻrmonbegi (keyingi oʻrinlarda bosh oʻrmonbegi deb ataladi) hududiy boshqarma boshligʻining taqdimnomasiga koʻra Qoʻmita raisi tomonidan lavozimga tayinlanadi va lavozimdan ozod etiladi. Bosh oʻrmonbegi: oʻrmonni muhofaza qilish va qoʻriqlash tadbirlarini oʻtkazish, oʻrmon nazorati, oʻrmon toʻgʻrisidagi qonun hujjatlari talablari bajarilishi boʻyicha oʻrmon nazoratchilari, oʻrmon muhandislari ishini tashkil etish va nazoratini olib borish; oʻrmon nazoratchilari tomonidan qurol-yarogʻ, oʻq-dorilar saqlanishini va ularning toʻgʻri qoʻllanilishini, kiyim-bosh, aloqa vositalari, texnik asbob-uskunalar, maxsus anjomlar va boshqalar saqlanishi, taʼminlanishini nazorat qiladi. 16. Hududiy boshqarmalar Oʻrmon xoʻjaligini rivojlantirish jamgʻarmasi mablagʻlari hisobidan moliyalashtiriladi. 17. Hududiy boshqarmalar hamda ularga qarashli oʻrmon xoʻjaligi va tashkilotlar xodimlarini mehnatiga haq toʻlash va moddiy ragʻbatlantirish qonun hujjatlarida belgilangan tartibda amalga oshiriladi. 18. Hududiy boshqarmalar va uning tizimidagi xodimlar xizmat burchini bajarish vaqtida shikastlangan, jarohat olgan yoki mayib boʻlgan taqdirda — xodimga, shuningdek oʻrmonlarda yongʻinni oʻchirishda va xizmatni boshqa turlarini amalga oshirishda qatnashish jarayonida halok boʻlgan hollarda — uning oila aʼzolariga qonun hujjatlariga muvofiq yillik oʻrtacha ish haqining kamida olti baravari miqdorida bir yoʻla beriladigan moddiy yordam koʻrsatiladi. 19. Hududiy boshqarmalar xodimlari Oʻrmon xoʻjaligini rivojlantirish jamgʻarmasi mablagʻlari hisobidan qonun hujjatlariga muvofiq belgilangan namunadagi kiyim-bosh bilan taʼminlanadilar. 20. Oʻrmon inspeksiyasi xodimlari, xoʻjalik yegerlari, milliy tabiat bogi inspektorlari qonun hujjatlarida belgilangan tartibda xizmatni oʻtash davrida xizmat quroli, uning oʻq-dorilari va maxsus vositalar bilan taʼminlanadilar. 21. Hududiy boshqarmalar faoliyatini qayta tashkil etish va tugatish qonun hujjatlarida belgilangan tartibda amalga oshiriladi. 1. Ushbu Nizom Oʻzbekiston Respublikasi Oʻrmon hoʻjaligi davlat qoʻmitasi (keyingi oʻrinlarda — Qoʻmita) Milliy tabiat bogʻlari va ovchilik xoʻjaliklari boshqarmasi (keyingi oʻrinlarda — Boshqarma)ning maqomi, asosiy vazifalari va funksiyalari, huquqlari va javobgarligini, shuningdek, faoliyatini tashkil etish tartibini belgilaydi. 2. Boshqarma Qoʻmita milliy tabiat bogʻlari va boshqa muhofaza etiladigan tabiiy hududlar hamda ovchilik xoʻjaliklarini tashkil etish va muvofiqlashtirish sohasida boshqaruvni amalga oshiradi. 3. Boshqarma Qoʻmitaga boʻysunadi va hisobot beradi. 4. Boshqarma oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, ushbu Nizomga, shuningdek boshqa qonun hujjatlariga amal qiladi. 5. Boshqarma oʻz faoliyatini davlat va xoʻjalik boshqaruvi organlari, huquqni muhofaza qiluvchi organlari, mahalliy davlat hokimiyati organlari, nodavlat notijorat tashkilotlar, xorijiy va xalqaro hamda boshqa tashkilotlar bilan hamkorlikda amalga oshiradi. 6. Boshqarma yuridik shaxs hisoblanadi, Oʻzbekiston Respublikasining Davlat gerbi tasviri va oʻz nomi tushirilgan muhr va blankalarga, mustaqil balansiga, Oʻzbekiston Respublikasi Moliya vazirligining Gʻaznachiligida hisob raqamlariga, bank, shu jumladan chet el valyutasidagi hisob raqamlariga ega boʻladi. 7. Boshqarmaning joylashgan yeri (pochta manzili): Toshkent shahri, Mirzo Ulugʻbek tumani, Doʻrmon yoʻli koʻchasi, 2-a uy, 100041. 8. Quyidagilar Boshqarmaning asosiy vazifalari hisoblanadi: milliy tabiat bogʻlari hamda ovchilik xoʻjaliklari faoliyatini tashkil etish va muvofiqlashtirish; muhofaza etiladigan tabiiy hududlarni va biologik xilma-xillikni muhofaza qilish hamda ulardan oqilona foydalanishga qaratilgan davlat, xalqaro va mintaqaviy dasturlarning ishlab chiqilishida ishtirok etish hamda takliflar kiritish; davlat oʻrmon fondida muhofaza etiladigan tabiiy hududlarni kengaytirish va ovchilik xoʻjaliklari faoliyatini rivojlantirish choralarini koʻrish; sohaga oid ilmiy faoliyatni zamonaviy talablar asosida takomillashtirish, mahalliy va xalqaro tashkilotlar bilan oʻzaro maʼlumot almashinuvini yoʻlga qoʻyish; tizimdagi muhofaza etiladigan tabiiy hududlarda joriy etilgan rejimga rioya etilishini taʼminlash va sohaga oid qonun hujjatlarini takomillashtirish yuzasidan Qoʻmitaga takliflar kiritish; davlat oʻrmon fondi yerlarida ov maskanlarini tashkil etish, ov qilish muddatlari, yovvoyi hayvonlarni tutish va muhofaza etiladigan hududlardan madaniy-maʼrifiy, tarbiyaviy, sogʻlomlashtirish, rekreatsiya va estetik maqsadlarda foydalanish tartibi hamda oʻrmon fondi yerlarida ekologik turizmni rivojlantirish yuzasidan Qoʻmitaga taklif kiritish; davlat oʻrmon fondi yerlarida hayvonot dunyosi obyektlari monitoringi va hisobini yuritish hamda hayvonot dunyosi va muhofaza etiladigan tabiiy hududlar davlat kadastri boʻyicha maʼlumotlarni toʻplash; milliy tabiat bogʻlari va ovchilik xoʻjaliklari uchun mutaxassislarni qayta tayyorlash va ularning malakasini oshirishda faol ishtirok etish; davlat oʻrmon fondi yerlarida belgilangan tartibda ajratilgan kvotalar asosida yovvoyi hayvonlarni ovlash, ov mahsulotlarini tayyorlash, qayta ishlash va sotish; muhofaza etiladigan tabiiy hududlarda, ovchilik xoʻjaliklarida oʻrmon, oʻsimlik va hayvonot dunyosini muhofaza qilish va ulardan foydalanish toʻgʻrisidagi qonun hujjatlariga rioya etilish yuzasidan nazoratni amalga oshirish 9. Boshqarma oʻziga yuklangan asosiy vazifalarga muvofiq quyidagi funksiyalarni amalga oshiradi: a) milliy tabiat bogʻlari hamda ovchilik xoʻjaliklari faoliyatini tashkil etish va muvofiqlashtirish sohasida: oʻrmon xoʻjaligi, oʻrmon barpo etish, ularni kasallik va zararkunandalardan himoya qilish, yongʻinga qarshi va boshqa turdagi tadbirlarning milliy tabiat bogʻlari hamda ovchilik xoʻjaliklarida amalga oshirilishini tashkil etish; yovvoyi hayvonlarni yarim tutqun sharoitlarda ushlash va koʻpaytirish (volyer, pitomnik, serpentariy va boshqalar) hamda biotexnik tadbirlarni amalga oshirish; Qoʻmita bilan kelishgan holda mahalliy va xalqaro doiradagi hamkorlikni amalga oshirish, marketing xizmatlarini koʻrsatish, olib borilgan ishlar toʻgʻrisida har chorak yakuni boʻyicha Qoʻmitaga hisobot taqdim etish; b) muhofaza etiladigan tabiiy hududlarni va biologik xilma-xillikni muhofaza qilish hamda ulardan oqilona foydalanishga qaratilgan davlat, xalqaro va mintaqaviy dasturlarni ishlab chiqilishida ishtirok etish hamda takliflar kiritish sohasida: muhofaza etiladigan tabiiy hududlarning boshqarilishi, tashkiliy funksiyalari masalalari boʻyicha xalqaro ilmiy konferensiya va seminarlar tashkil etish va oʻtkazish; Oʻzbekiston Respublikasi Fanlar akademiyasi, ilmiy-tadqiqot muassasalari va boshqa ilmiy tashkilotlar bilan birga oʻsimlik va hayvonot dunyosini, noyob va yoʻqolib borayotgan oʻsimlik va yovvoyi hayvonlar hisobini yuritish, ovlash miqdorini aniqlash, shuningdek texnik, dorivor va ozuqabop oʻsimliklar xom ashyosini tayyorlash hajmlari aniqlanishini tashkil etish; v) davlat oʻrmon fondida muhofaza etiladigan tabiiy hududlarni kengaytirish va ovchilik xoʻjaliklari faoliyatini rivojlantirish choralarini koʻrish sohasida: davlat oʻrmon fondida muhofaza etiladigan tabiiy hududlarni kengaytirish yuzasidan har tomonlama asoslangan takliflarni ishlab chiqish va Qoʻmitaga taqdim etish; rivojlangan davlatlar tajribasini qoʻllagan holda ovchilik xoʻjaliklari faoliyatini rivojlantirish yuzasidan chora-tadbirlar ishlab chiqish va Qoʻmitaga kiritish; g) sohaga oid ilmiy faoliyatni zamonaviy talablar asosida takomillashtirish, mahalliy va xalqaro tashkilotlar bilan oʻzaro maʼlumot almashinuvini yoʻlga qoʻyish sohasida: tabiiy jarayonlar ilmiy-tadqiqotlarini va monitoringini tashkil etish va olib borish; vakolatli organlar bilan kelishgan holda tizimiga kiruvchi muhofaza etiladigan tabiiy hududlarda tajriba-sinov ishlarini oʻtkazish va tugallangan ilmiy natijalarni qoʻllash uchun tajriba-xoʻjalik hududlarini belgilash; d) tizimdagi muhofaza etiladigan tabiiy hududlarda joriy etilgan rejimga rioya etilishini taʼminlash va sohaga oid qonun hujjatlarini takomillashtirish yuzasidan Qoʻmitaga takliflar kiritish sohasida: oʻrmon, oʻsimlik va hayvonot dunyosini muhofaza qilish va ulardan foydalanish hamda muhofaza etiladigan tabiiy hududlar toʻgʻrisidagi qonun hujjatlarini takomillashtirish yuzasidan asoslangan takliflar ishlab chiqish; muhofaza etiladigan tabiiy hududlar boshqarilishi va hayvonot dunyosi muhofazasi, hayvonot dunyosi obyektlarini qayta tiklash va undan foydalanish boʻyicha normativ-huquqiy hujjatlar loyihalarini ishlab chiqishda ishtirok etish; e) davlat oʻrmon fondi yerlarida hayvonot dunyosi obyektlari monitoringi va hisobini yuritish hamda hayvonot dunyosi va muhofaza etiladigan tabiiy hududlar kadastri boʻyicha maʼlumotlarni toʻplash sohasida: davlat oʻrmon fondi yerlarida hayvonot dunyosi obyektlari monitoringi va hisobi yuritilishini tashkil etish; hayvonot dunyosi va muhofaza etiladigan hududlar davlat kadastri boʻyicha maʼlumotlarni toʻplash, umumlashtirish va Qoʻmitaga hamda tegishli organlarga taqdim etish; j) milliy tabiat bogʻlari va ovchilik xoʻjaliklari uchun mutaxassislarni qayta tayyorlash va ularning malakasini oshirishda faol ishtirok etish sohasida: milliy tabiat bogʻlari va ovchilik xoʻjaliklari uchun mutaxassislarni qayta tayyorlash, ularning malakasini oshirish boʻyicha oʻquv rejalari hamda mashgʻulotlarni oʻtkazish tartibi ishlab chiqilishida ishtirok etish; tizimda faoliyat yuritayotgan xodimlarning xorijiy davlatlarda malakasini oshirish boʻyicha Qoʻmitaga taklif kiritish; z) davlat oʻrmon fondi yerlarida ov maskanlarini tashkil etish, ov qilish muddatlari, yovvoyi hayvonlarni tutish va muhofaza etiladigan hududlardan madaniy-maʼrifiy, tarbiyaviy, sogʻlomlashtirish, rekreatsiya va estetik maqsadlarda foydalanish tartibi hamda davlat oʻrmon fondi yerlarida ekologik turizmni rivojlantirish yuzasidan Qoʻmitaga taklif kiritish sohasida: davlat oʻrmon fondi yerlarida ovchilik xoʻjaligini yuritishni tashkil etish, ov resurslarini muhofaza qilish, qayta tiklash va ulardan samarali foydalanish chora-tadbirlarini ishlab chiqish; muhofaza etiladigan hududlardan madaniy-maʼrifiy, tarbiyaviy, sogʻlomlashtirish, rekreatsiya va estetik maqsadlarda foydalanish tartibi hamda foydalanganlik uchun toʻlovlar miqdorini ishlab chiqish; davlat oʻrmon fondi yerlarida ekologik turizmni rivojlantirish maqsadida turistik marshrutlarni ishlab chiqish, servis xizmatlarini takomillashtirish, turistlarni jalb etish chora-tadbirlarini ishlab chiqish; xalqaro turizm, shu jumladan maxsus turizm turlari (ov, baliq ushlash, toqqa chiqish, ekologik turizm va boshqalar)ni tashkil etish va amalga oshirish; i) davlat oʻrmon fondi yerlarida belgilangan tartibda ajratilgan kvotalar asosida yovvoyi hayvonlarni ovlash, ov mahsulotlarini tayyorlash, qayta ishlash va sotish sohasida: davlat oʻrmon fondi yerlarida mahalliy, chet el jismoniy va yuridik shaxslari uchun ov qilishini tashkil etish, mazkur sohaga oid chora-tadbirlar ishlab chiqish, amalga oshirish va uning nazoratini olib borish; k) tizimdagi muhofaza etiladigan tabiiy hududlarida, ovchilik xoʻjaliklarida oʻrmon, oʻsimlik va hayvonot dunyosini muhofaza qilish va ulardan foydalanish toʻgʻrisidagi qonun hujjatlariga rioya etilishi yuzasidan nazoratni amalga oshirish, aniqlangan huquqbuzarliklar boʻyicha tegishli choralarni koʻrish sohasida: Respublika Ovchilar va baliqchilar jamiyatiga qarashli viloyatlar boʻlinmalariga oʻrmon fondi yerlaridagi shartnoma asosida biriktirilgan ov maskanlarida shartnoma shartlarining bajarilishini nazorat qilish. 10. Boshqarma oʻziga yuklangan asosiy vazifalar va funksiyalarni amalga oshirish uchun quyidagi huquqlarga ega: Boshqarmaga qarashli muhofaza etiladigan tabiiy hududlar va ovchilik xoʻjaliklarini boshqarish; Boshqarma tizimiga kiruvchi tashkilotlarni tashkil etish, qayta tashkil etish va tugatish toʻgʻrisida Qoʻmitaga belgilangan tartibda takliflar kiritish; Oʻzbekiston Respublikasi, shuningdek xalqaro va xorijiy tashkilotlar bilan oʻsimlik va hayvonot dunyosi sohasida ilmiy-tadqiqot ishlarini olib borish boʻyicha hamkorlik qilish; qonun hujjatlarida belgilangan tartibda ichki ishlar organlari bilan kelishgan holda xizmat quroli va uning oʻq-dorilarini sotib olish va ulardan xizmat maqsadlarida foydalanish; oʻrmon fondidagi ov-oʻlja hayvonlari turlarining davlat kadastrini yuritish; hayvonot dunyosidan foydalanuvchilarga ov xoʻjaligini yuritish va hayvonot dunyosidan foydalanish masalalarida oʻz vakolati doirasida koʻrsatmalar berish; davlat oʻrmon fondi yerlarida korxona va tashkilotlar bilan ov maskanlari, ovchilik-baliqchilik xoʻjaliklarini tashkil etish hamda yuritilishi boʻyicha shartnomalar tuzish; oʻrmon fondi yerlarida hayvonot dunyosidan foydalanuvchilarga ov xoʻjaligini yuritish va hayvonot dunyosidan foydalanish borasida oʻz vakolati doirasida uslubiy yordam koʻrsatish va nazoratni amalga oshirish; davlat oʻrmon fondi yerlarida chorvachilik va ov xoʻjaliklari uchun xavfli yovvoyi yirtqich hayvonlarni bartaraf qilish tadbirlarini tashkil etish va oʻtkazish; Boshqarmaga qarashli ovchilik va oʻrmon ov xoʻjaliklari toʻgʻrisidagi nizomlarni, xarajatlar smetasini va shtat jadvalini tasdiqlash, ularning buxgalteriya hisobotlari va balanslarini qabul qilish hamda Qoʻmitaga va tegishli organlarga taqdim etish; jismoniy shaxslarga tabiatni muhofaza qilish organlari tomonidan beriladigan yovvoyi hayvonlarni tutish ruxsatnomasi doirasida hayvonot dunyosi obyektlaridan foydalanishga ruxsatnoma (yoʻllanma, hayvonlarni tutish varaqasi) berish; milliy tabiat bogʻlari hududlariga kirish va ilmiy tadqiqotlar olib borish huquqini beruvchi ruxsatnomalar berish; sohaga xalqaro va boshqa moliya institutlari, donor tashkilotlarning grant mablagʻlarini hamda investitsiyalarni jalb etish; xodimlarni qayta tayyorlash va ularning malakasini oshirish boʻyicha Qoʻmitaga taklif kiritish; belgilangan namunadagi va belgilangan tartibda tasdiqlangan farqlovchi belgili kiyim-bosh kiyib yurish; Boshqarmaga qarashli xoʻjalik va tashkilotlarda oʻrmon, oʻsimlik va hayvonot dunyosiga yetkazilgan zararni jismoniy va yuridik shaxslardan belgilangan tartibda undirish choralarini koʻrish; hayvonlarning noyob va qimmatli turlarini boqish va koʻpaytirish boʻyicha serpentariy va pitomniklar tashkil etish; sohaga oid savdo-vositachilik faoliyati bilan shugʻullanish; oʻrmon va yordamchi qishloq xoʻjaligi mahsulotlarini ishlab chiqarish, qayta ishlash va sotish; yovvoyi hayvonlar xom ashyolarini, ovchilik va baliqchilik mahsulotlarini qayta ishlash sexlarini tashkil etish. Boshqarma qonun hujjatlariga muvofiq boshqa huquqlardan ham foydalanishi mumkin. 11. Boshqarma oʻziga yuklangan vazifalar va funksiyalarning samarali bajarilishi uchun javob beradi. 12. Boshqarmaga Qoʻmita raisi tomonidan lavozimga tayinlanadigan va lavozimdan ozod etiladigan boshliq (keyingi oʻrinlarda boshliq deb ataladi) rahbarlik qiladi. Boshliq oʻrinbosari va bosh hisobchi Boshliq tavsiyasiga asosan Qoʻmita raisi tomonidan lavozimga tayinlanadi va lavozimdan ozod qilinadi. 13. Boshliq: Boshqarma apparati, shuningdek Boshqarma tarkibiga kiruvchi tashkilotlar faoliyatiga umumiy rahbarlik qiladi hamda Boshqarmaga yuklangan vazifalar va funksiyalarning bajarilishi uchun shaxsan javob beradi; Boshqarma apparati tarkibiy boʻlinmalari oʻrtasida vazifalarni taqsimlaydi hamda ularning javobgarlik darajasini belgilaydi; Qoʻmita bilan kelishgan holda Boshqarma apparatining shtat jadvalini, tarkibiy boʻlinmalar nizomlarini tasdiqlaydi hamda oylik, choraklik va yillik hisobotlarning belgilangan tartibda Qoʻmitaga taqdim etilishini taʼminlaydi; Boshqarma nomidan oʻz vakolati doirasida shartnoma va bitimlar tuzadi; milliy tabiat bogʻlari, ovchilik xoʻjaligi direktorlarining ilmiy ishlar boʻyicha oʻrinbosarlari, oʻrinbosarlar — bosh nozirlar, bosh oʻrmonbegilar, bosh buxgalterlarni xoʻjalik rahbarlarining tavsiyasiga binoan Qoʻmita bilan kelishgan holda lavozimga tayinlaydi va lavozimidan ozod qiladi. 14. Boshqarma quyidagilar hisobidan moliyalashtiriladi: Oʻzbekiston Respublikasining Davlat budjeti mablagʻlari; musodara etilgan ovchilik qurollari va baliq ovlash vositalari, qonunga xilof ravishda qoʻlga kiritilgan oʻlja mahsulotlarini sotishdan tushgan mablagʻlar; Boshqarmaga qarashli xoʻjalik va tashkilotlarning ajratmalari; ov va baliqchilik xoʻjaliklarining mahsulotlarini tayyorlash, qayta ishlash va sotishdan tushgan mablagʻlar; savdo-vositachilik faoliyatidan tushgan mablagʻlar; oʻrmon va yordamchi qishloq xoʻjaligi mahsulotlarini ishlab chiqarish, qayta ishlash va sotishdan tushgan mablagʻlar; xalqaro turizm, shu jumladan maxsus turizm turlari (ov, baliq ushlash, toqqa chiqish, ekologik turizm va boshqalar)ni tashkil etishdan tushgan mablagʻlar; jismoniy va yuridik shaxslarning homiylik xayriyalari, shu jumladan Oʻzbekiston Respublikasi norezidentlarining mablagʻlari; budjetdan tashqari va qonun hujjatlarida taqiqlanmagan boshqa mablagʻlar. 15. Boshqarmani qayta tashkil etish va tugatish qonun hujjatlarida belgilangan tartibda amalga oshiriladi. Ilmiy kengash Direktor Direktorning ilmiy ishlar boʻyicha oʻrinbosari Direktorning umumiy ishlar va tajriba stansiyalari boʻyicha oʻrinbosari Malaka oshirish markazi 3 Ilmiy kotib 1 Ihota oʻrmonlari va oʻrmon melioratsiyasi laboratoriyasi 5 (3) Buxgalteriya hisobi va rejalashtirish boʻlimi 2 Darxon ilmiy-tajriba stansiyasi Seleksiya, urugʻchilik va koʻchatchilik laboratoriyasi 4 (2) Oʻrmon va oʻrmon meliorativ tadbirlarini mexanizatsiyalash laboratoriyasi 2 Qoraqum ilmiy-tajriba stansiyasi Bosh yuriskonsult 1 Dorivor oʻsimliklar dehqonchiligi laboratoriyasi 3 (1) Buxoro ilmiy-tajriba stansiyasi Kadrlar boʻyicha mutaxassis 1 Oʻrmonlarni himoya qilish laboratoriyasi 3 (1) Qoʻqon ilmiy-tajriba stansiyasi Sertifikatlash va marketing boʻlimi 2 Oʻrmon tuproqshunosligi va agrokimyo laboratoriyasi 2 “In vitro” laboratoriyasi 6 (4) Pistachilik ilmiy-tajriba stansiyasi Axborot-tahlil boʻlimi 2 Markaziy urugʻchilik tahlili laboratoriyasi 4 (2) Andijon filiali Qoraqalpogʻiston ilmiy-tajriba stansiyasi Oʻrmon iqtisodiyoti boʻlimi 2 Hududiy urugʻchilik laboratoriyalari 8 (4) Choʻl hududlarida oʻrmonchilikni rivojlantirish ilmiy markazi Ilmiy kutubxona 1 (1) Oʻrmon xoʻjaligini rivojlantirish innovatsiya markazi 1. Ushbu Nizom Oʻzbekiston Respublikasi Oʻrmon xoʻjaligi davlat qoʻmitasi (keyingi oʻrinlarda Qoʻmita deb ataladi) Oʻrmon xoʻjaligi ilmiy-tadqiqot institutining (keyingi oʻrinlarda Institut deb ataladi) maqomi, asosiy vazifalari va funksiyalari, huquqlari va javobgarligi, shuningdek faoliyatini tashkil etish tartibini belgilaydi. 2. Institut Qoʻmitaga boʻysunadi va hisobot beradi. 3. Institut respublikada manzarali bogʻdorchilikni rivojlantirishning yagona strategiyasini amalga oshirish, eroziyaga qarshi daraxtzorlar barpo etishning ilmiy asoslangan texnologiyalarini joriy etish, dorivor oʻsimliklar plantatsiyalarini yaratish, qurgʻoqchilikka, zararkunanda va kasalliklarga chidamli oʻsimliklar turlarini tanlash, manzarali oʻsimliklar koʻchatlarini sertifikatlash va standartlashtirishning yagona tizimini ishlab chiqish va joriy etishni tashkil qilishni amalga oshiruvchi respublika ilmiy tadqiqot muassasasi hisoblanadi. 4. Institut oʻz faoliyatini davlat va xoʻjalik boshqaruvi organlari, Oʻzbekiston Fanlar Akademiyasi, ilmiy tekshirish institutlari, mahalliy davlat hokimiyati organlari, nodavlat notijorat tashkilotlar, xorijiy va xalqaro hamda boshqa tashkilotlar bilan hamkorlikda amalga oshiradi. 5. Institut oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, ushbu Nizomga, shuningdek boshqa qonun hujjatlariga amal qiladi. 6. Institut yuridik shaxs hisoblanadi, Oʻzbekiston Respublikasining Davlat gerbi tasviri va oʻz nomi tushirilgan muhr va blankalarga, mustaqil balansiga, Oʻzbekiston Respublikasi Moliya vazirligining Gʻaznachiligida hisob raqamlariga, bank, shu jumladan chet el valyutasidagi hisob raqamlariga ega boʻladi. 7. Institutning joylashgan yeri (pochta manzili): Toshkent viloyati, Toshkent tumani, Darxon qoʻrgʻoni, 111104. 8. Quyidagilar Institutning asosiy vazifalari hisoblanadi: ichki va tashqi bozorlar ehtiyojini tizimli oʻrganish asosida respublikada manzarali bogʻdorchilikni rivojlantirishning yagona strategiyasini ishlab chiqish va amalga oshirish; manzarali, mevali daraxtlar va buta koʻchatlari yetishtirish, dorivor oʻsimliklar plantatsiyalarini yaratish, togʻ yonbagʻirlarida, choʻl va lalmi yerlarda yetishtiriladigan, qurgʻoqchilikka, kasallik va zararkunandalarga chidamli boʻlgan oʻsimliklar seleksiyasi va urugʻchiligi boʻyicha ilmiy-tadqiqotlar olib borish; oʻrmon fondi yerlarining ekologik holatini yaxshilash, oʻrmonlarni kengaytirish va qayta tiklash, choʻllanishining oldini olish, ihota oʻrmonlari barpo etish boʻyicha samarali innovatsion usullarni ishlab chiqish; manzarali oʻsimliklar koʻchatlari yetishtirishning ilmiy asoslarini hamda istiqbolli texnologiyalarini ishlab chiqish va joriy etish; mintaqalarning tuproq-iqlim sharoitlarini hisobga olgan holda qurgʻoqchilikka, zararkunanda va kasalliklarga chidamli oʻsimliklar turlarini tanlash, manzarali oʻsimliklarni rayonlashtirish boʻyicha tavsiyalar ishlab chiqish; eroziyaga qarshi daraxtzorlar barpo etishning ilmiy asoslangan texnologiyalarini ishlab chiqish va joriy etish; import oʻrnini bosadigan dorivor oʻsimliklar urugʻlari, shuningdek manzarali, mevali daraxt va buta koʻchatlari yetishtirishni tashkil etish; manzarali oʻsimliklar koʻchatlarini sertifikatlash va standartlashtirishning yagona tizimini ishlab chiqish va joriy etishni tashkil qilish; oʻrmon xoʻjaligi sohasida ilmiy xodimlarni tayyorlash, sohada faoliyat koʻrsatayotgan xodimlarni qayta tayyorlash va ularning malakasini oshirishni tashkil etish. 9. Institut oʻziga yuklangan asosiy vazifalarga muvofiq quyidagi funksiyalarni amalga oshiradi: a) ichki va tashqi bozorlar ehtiyojini tizimli oʻrganish asosida respublikada manzarali bogʻdorchilikni rivojlantirishning yagona strategiyasini ishlab chiqish va amalga oshirish sohasida: oʻrmon xoʻjaligi tadbirlarini mexanizatsiyalash va oʻrmon xoʻjaliklari iqtisodiy yoʻnalishlarida mavjud muammolarni oʻrganib, ularni bartaraf etish yuzasidan Qoʻmitaga takliflar kiritish; manzarali bogʻdorchilikni rivojlantirish uchun daraxt, buta, chala buta va oʻt oʻsimliklarning assortimentlarini ichki va tashqi bozor ehtiyojlaridan kelib chiqqan holda tizimli oʻrganish; b) manzarali, mevali daraxtlar va buta koʻchatlari yetishtirish, dorivor oʻsimliklar plantatsiyalarini yaratish, togʻ yonbagʻirlarida, choʻl va lalmi yerlarda yetishtiriladigan, qurgʻoqchilikka, kasallik va zararkunandalarga chidamli boʻlgan oʻsimliklar seleksiyasi va urugʻchiligi boʻyicha ilmiy-tadqiqotlar olib borish sohasida: oʻrmon fondi yerlarining ekologik holatini yaxshilash maqsadida serhosil, qurgʻoqchilikka, kasallik va zararkunandalarga chidamli, daraxt va buta navlarini seleksiya yoʻli bilan yaratish; oʻrmon oʻsimliklari seleksiyasi va urugʻchiligi, dorivor oʻsimliklar plantatsiyasini barpo etish, oʻrmonzorlarni zararkunanda va kasalliklardan himoya qilish borasida ilmiy tadqiqotlarni olib borish, ularni natijasi boʻyicha Qoʻmitaga taklif kiritish; v) oʻrmon fondi yerlarining ekologik holatini yaxshilash, oʻrmonlarni kengaytirish va qayta tiklash, choʻllanishining oldini olish, ihota oʻrmonlari barpo etish boʻyicha samarali innovatsion usullarni ishlab chiqish sohasida: togʻ melioratsiyasi, choʻllarning oʻrmon meliorativ oʻzlashtirilishi, ihota oʻrmonzorlarini, oʻrmon koʻchatxonalarini tashkil etish; ihota oʻrmonzorlari barpo etishning innovatsion usullarini ishlab chiqish va ularni takomillashtirish; Orol dengizining qurigan tubida va atrofidagi hududlarda ekologik vaziyatni yaxshilash, atmosferaga koʻtarilayotgan chang, tuz va qumlarni toʻxtatish maqsadida madaniy oʻrmonzorlar va ihota daraxtzorlar barpo etish boʻyicha samarali usullarni ishlab chiqish va amaliyotga joriy etish boʻyicha ilmiy tavsiyalar berish; g) manzarali oʻsimliklar koʻchatlari yetishtirishning ilmiy asoslarini hamda istiqbolli texnologiyalarini ishlab chiqish va joriy etish sohasida: manzarali oʻsimlik koʻchatlarini yetishtirishning ilmiy asoslangan agrotexnologiyasini ishlab chiqish borasida ilmiy tadqiqotlar olib borish; d) mintaqalarning tuproq-iqlim sharoitlarini hisobga olgan holda qurgʻoqchilikka, zararkunanda va kasalliklarga chidamli oʻsimliklar turlarini tanlash, manzarali oʻsimliklarni rayonlashtirish boʻyicha tavsiyalar ishlab chiqish sohasida: hududlarning tuproq-iqlim sharoitlarini hisobga olgan holda qurgʻoqchilikka, zararkunanda va kasalliklarga chidamli oʻsimliklarning yangi navlarini yaratish; manzarali daraxt va buta oʻsimliklarini rayonlashtirish, ularni oʻstirish va rivojlantirish boʻyicha istiqbolli texnologiyalarni ishlab chiqish; e) eroziyaga qarshi daraxtzorlar barpo etishning ilmiy asoslangan texnologiyalarini ishlab chiqish va joriy etish sohasida: ekologik vaziyatni barqarorlashtirish, eroziya (shamol, tuproq va suv)ga qarshi daraxtzorlar barpo etishning ilmiy asoslangan samarali usullarini ishlab chiqish va amaliyotga joriy etish boʻyicha texnologiyalarni tavsiya etish; j) import oʻrnini bosadigan dorivor oʻsimliklar urugʻlari, shuningdek manzarali, mevali daraxt va buta koʻchatlari yetishtirishni tashkil etish sohasida: import qilinayotgan dorivor oʻsimliklar urugʻlari hamda manzarali, mevali daraxt va buta koʻchatlarini yetishtirish boʻyicha ilmiy-tadqiqot ishlarini olib borish, ularni yetishtirishning samarali usullarini ishlab chiqish; z) manzarali oʻsimliklar koʻchatlarini sertifikatlash va standartlashtirishning yagona tizimini ishlab chiqish va joriy etishni tashkil qilish sohasida: ilmiy loyihalar doirasida har bir daraxt, buta, chala buta va oʻt oʻsimliklarining iqlim sharoitiga mos holda oʻsish va rivojlanishi boʻyicha standart koʻrsatkichlarini ishlab chiqish hamda shu asosda koʻkalamzorlashtirish tadbirlarida foydalanish uchun har bir oʻsimlik turiga alohida litsenziya yoki sertifikat olish uchun tavsiya berish; i) oʻrmon xoʻjaligi sohasida ilmiy xodimlarni tayyorlash, sohada faoliyat koʻrsatayotgan xodimlarni qayta tayyorlash va ularni malakasini oshirishni tashkil etish sohasida: oʻrmon xoʻjaligi sohasida ilmiy xodimlarni tayyorlash, sohada faoliyat koʻrsatayotgan xodimlarni qayta tayyorlash va ularning malakasini oshirishni tashkil etish; zamonaviy talablar va rivojlangan davlat tajribasini inobatga olgan holda oʻrmon xoʻjaligi xodimlarini qayta tayyorlash va ularning malakasini oshirish tadbirlarini amalga oshirish; mahalliy va xorijiy ilmiy-tadqiqot tashkilotlari bilan hamkorlik ishlarini rivojlantirish, ilmiy-tadqiqot ishlarini olib borish uchun shartnomalar tuzish, xorijiy ilmiy-tadqiqot tashkilotlarida xodimlarning malakasini oshirishni tashkil etish. Institut qonun hujjatlariga muvofiq boshqa funksiyalarni ham bajarishi mumkin. 10. Institut oʻziga yuklangan vazifa va funksiyalarini amalga oshirish uchun quyidagi huquqlarga ega: ilmiy-tadqiqot ishlarining rejalarini, ish dasturlari va bajarish usullarini hamda ilmiy hisobotlarni muhokama qilish maqsadida ilmiy kengash tashkil etish; ilmiy-tadqiqot ishlari natijalarini amaliyotga joriy etish yuzasidan tavsiyanomalar ishlab chiqish va amaliyotga joriy etish uchun Qoʻmitaga taqdim etish; oʻrmon xoʻjaliklari va boshqa tashkilotlarga oʻrmon xoʻjaligi tadbirlarini amalga oshirish va faoliyatni ilmiy asosda yuritish borasida ilmiy-uslubiy yordam koʻrsatish; oʻrmon xoʻjaligini rivojlantirish sohasida boshqa ilmiy-tadqiqot institutlari va oliy taʼlim muassasalari tomonidan amaliyotga joriy etishga tavsiya qilinayotgan ishlanmalarni oʻrganish va xulosa berish; ilmiy ishlar toʻplamlari, monografiyalar, darsliklar, tavsiyanomalar va broshyuralarni, ommaviy axborot vositalarida ilmiy-ommabop maqolalarni chop ettirish; oʻrmon xoʻjaligi sohasidagi tashkilotlarda ilm-fan yutuqlarini joriy etilishida mualliflik nazoratini olib borish; jismoniy va yuridik shaxslarga oʻrmon, manzarali va dorivor oʻsimliklarning koʻchatlari hamda urugʻlarini shartnoma asosida yetkazib berish; institutning faoliyat turi boʻyicha tovarlar (ishlar, xizmatlar) ishlab chiqarish va sotish hisobidan tushgan pul mablagʻlaridan belgilangan tartibda foydalanish; yer maydonlaridan samarali foydalanish, yerlarning meliorativ holatini yaxshilash, tuproq unumdorligini oshirish, sugʻorish tizimlarini takomillashtirish va suv zaxiralaridan tejamli foydalanish borasida ilmiy-tadqiqot ishlarini olib borish; qonun hujjatlariga muvofiq davlat, nodavlat va notijorat tashkilotlar, xorijiy tashkilotlar bilan hamkorlik qilish; tarkibiy boʻlinmalar, unga qarashli tashkilotlar toʻgʻrisidagi nizomlarni, ularning daromadlar va xarajatlar smetasini, shtat jadvallarini tasdiqlash; joylarda oʻrmon xoʻjaligi sohasining ilm-fan, ilmiy-tadqiqot yoʻnalishlarini rivojlantirish maqsadida qonun hujjatlariga muvofiq oʻzining boshqa ilmiy boʻlimlarini yoki filiallarini tashkil etish; shartnoma asosida ilmiy-tadqiqot ishlarini bajarish, ilmiy-uslubiy xizmatlar koʻrsatish; Institut xodimlarining mehnatiga haq toʻlash va ularni moddiy ragʻbatlantirishni qonun hujjatlarida belgilangan tartibda amalga oshirish; Institut tizimi faoliyatiga oid noshirlik faoliyatini amalga oshirish. Institut qonun hujjatlariga muvofiq boshqa huquqlardan ham foydalanishi mumkin. 11. Institut, zarur hollarda, boshqa institutlar, boshqa idoralar bilan birgalikda qoʻshma qarorlar va boshqa turdagi hujjatlarni chiqarishga haqli. 12. Institut va uning mansabdor shaxslari oʻzlariga yuklangan asosiy vazifalar va funksiyalarning samarali bajarilishi uchun javob beradilar. 13. Institutga Oʻzbekiston Respublikasi Bosh vaziri taqdimiga binoan Oʻzbekiston Respublikasi Prezidenti tomonidan lavozimga tayinlanadigan va lavozimdan ozod etiladigan Qoʻmita raisining oʻrinbosari — Oʻrmon xoʻjaligi ilmiy-tadqiqot instituti direktori (keyingi oʻrinlarda Institut direktori deb ataladi) rahbarlik qiladi. 14. Institut direktorining oʻrinbosarlari Institut direktori tavsiyasiga asosan Qoʻmita raisi tomonidan lavozimga tayinlanadi va lavozimdan ozod etiladi. 15. Institut bosh hisobchisi Qoʻmita bilan kelishilgan holda Institut direktori tomonidan lavozimga tayinlanadi va ozod etiladi. 16. Institut direktori: Institut faoliyatiga umumiy rahbarlikni amalga oshiradi hamda Institutga yuklangan vazifalar va funksiyalarning bajarilishi uchun shaxsan javob beradi; davlat organlarida va boshqa tashkilotlarda Institut nomidan vakillik qiladi; belgilangan umumiy shtatlar soni doirasida Institut apparati va unga qarashli tashkilotlarining shtat jadvalini, shuningdek Institutning va uning tizim tashkilotlarining daromadlar va xarajatlar smetasini tasdiqlaydi; Institutga ajratilgan moliyaviy va moddiy mablagʻlarni belgilangan tartibda tasarruf etadi; Institut nomidan faoliyat yuritadi va boshqa tashkilotlarda institut manfaatlarini himoya qiladi; Institutga qarashli xoʻjalik va tashkilotlar toʻgʻrisidagi nizomlarni va lavozim yoʻriqnomalarini tasdiqlaydi; Institut xodimlarini, Institutga qarashli xoʻjalik va tashkilotlar rahbarlarini (Andijon filiali va Choʻl hududlarida oʻrmonchilikni rivojlantirish ilmiy markazi direktorlari bundan mustasno) lavozimga tayinlaydi va lavozimdan ozod qiladi; Institut vakolatiga kiruvchi masalalar boʻyicha qarorlar qabul qiladi, Institut direktori oʻrinbosari va Institutga qarashli xoʻjalik va tashkilotlarning mansabdor shaxslarining vakolatlari, majburiyatlari va javobgarlik darajasini belgilaydi; Institut apparati va Institutga qarashli xoʻjalik va tashkilotlarning tuzilmasiga xodimlarning cheklangan umumiy shtatlar soniga muvofiq oʻzgartirishlar kiritadi; Institut apparati va Institutga qarashli xoʻjalik va tashkilotlar xodimlari bajarishi majburiy boʻlgan buyruqlar chiqaradi va koʻrsatmalar beradi; Institut tizimida faoliyat yuritayotgan xodimlarni ragʻbatlantirish va intizomiy javobgarlikka tortish masalalarini hal etadi, alohida oʻrnak koʻrsatgan xodimlarni faxriy unvonlar berishga va Oʻzbekiston Respublikasining davlat mukofotlari bilan taqdirlashga tavsiya etadi. Direktor qonun hujjatlariga muvofiq boshqa vakolatlarga ham ega boʻlishi mumkin. 17. Institutda institut direktori tavsiyasi asosida tarkibi va nizomi Qoʻmita raisi tomonidan tasdiqlanadigan Ilmiy kengash tuziladi. Ilmiy kengash tarkibiga institutning sohada yetuk va yuqori malakaga ega boʻlim va laboratoriyalar boshliqlari, yetakchi ilmiy xodimlar, kasaba uyushmasining vakillari, shuningdek yuqori tashkilot, ilmiy muassasalar vakillari kiritiladi. 18. Institut direktori bir vaqtning oʻzida Ilmiy kengash raisi, ilmiy ishlar boʻyicha direktor oʻrinbosari, Ilmiy kengash raisining oʻrinbosari, institut ilmiy kotibi esa Ilmiy kengash kotibi hisoblanadi. 19. Ilmiy kengash: institut ilmiy faoliyatining asosiy yoʻnalishlarini muhokama qiladi; institutning ilmiy-tadqiqot natijalarini amaliyotga joriy etish uchun tavsiyalar berish bilan bogʻliq masalalarni koʻrib chiqadi va tegishli qarorlar qabul qiladi; ilmiy-tadqiqot va tajriba ishlarining reja loyihalarini, ilmiy-tadqiqotlarning dastur va uslubiyotlarini, ilmiy kadrlarni tayyorlash, ilmiy ishlarni chop etish loyihalarini, majlislar va konferensiyalarning dasturlarini koʻrib chiqadi; tarkibiy boʻlinmalar va ilmiy xodimlarning hisobotlarini, institutning ilmiy va ilmiy-tashkiliy faoliyatining natijalari boʻyicha hisobotlarini eshitadi va muhokama qiladi; institut tarkibiga kiritiladigan oʻzgartirishlar, shuningdek ilmiy-tadqiqot ishlarini bajarish uchun ajratilgan moliyaviy mablagʻlardan foydalanish bilan bogʻliq masalalarni muhokama qiladi; muhim ilmiy muammolar, ilmiy maʼruzalar, dissertatsiyalarni muhokama qiladi va ishlab chiqarishga joriy qilish uchun institut tarkibiy boʻlinmalari tomonidan berilgan tavsiya va takliflarni koʻrib chiqadi; boshqa ilmiy muassasalar bilan ijodiy hamkorlik olib borish va muvofiqlashtirish masalalarini muhokama qiladi; katta ilmiy xodim-izlanuvchilarni tayyorlash, mutaxassislarni qayta tayyorlash va ularning malakasini oshirish boʻyicha olib borilayotgan ishlar, dissertatsiya ishlarining mavzulari va dasturlarini, oʻquv rejalarini koʻrib chiqadi; institut ilmiy xodimlari va boshqa ilmiy tashkilotlarning xodimlariga ilmiy unvon berish masalasini muhokama qiladi va belgilangan tartibda Qoʻmita va Oʻzbekiston Respublikasi Vazirlar Mahkamasi huzuridagi Oliy attestatsiya komissiyasiga taqdim etish boʻyicha tavsiya beradi. Ilmiy kengash yigʻilishda kengash aʼzolarining yarmidan koʻpi qatnashgan taqdirda qaror qabul qilish huquqiga ega boʻladi. Qarorlar oddiy koʻpchilik ovoz bilan qabul qilinadi. Ilmiy daraja berish masalalari bilan shugʻullanish uchun institut huzurida qonun hujjatlariga muvofiq ixtisoslashgan Ilmiy kengash tashkil etiladi. 20. Institut oʻziga qarashli barcha ilmiy-tajriba xoʻjaliklarining tashkiliy xoʻjalik faoliyatini nazorat qilib, muvofiqlashtirib boradi. 21. Institutning xoʻjalik hisobidan olgan daromadlari, shuningdek, Oʻrmon xoʻjaligini rivojlantirish jamgʻarmasidan ajratmalar hisobiga tushadigan mablagʻlar institut moddiy-texnika bazasini mustahkamlash, ijtimoiy-iqtisodiy rivojlantirish, xodimlarni moddiy ragʻbatlantirish, ilmiy xodimlarni tayyorlash, kadrlarni qayta tayyorlash va ularning malakasini oshirishga sarflanadi. 22. Institut Oʻzbekiston Respublikasining Davlat budjeti mablagʻlari, grantlar va qonun hujjatlarida taqiqlanmagan boshqa mablagʻlar hisobidan moliyalashtiriladi. 23. Institutni qayta tashkil etish va tugatish qonun hujjatlarida belgilangan tartibda amalga oshiriladi. 1. Mazkur Nizom Oʻzbekiston Respublikasi Oʻrmon xoʻjaligi davlat qoʻmitasining Oʻrmon xoʻjaligini rivojlantirish jamgʻarmasi (keyingi oʻrinlarda Jamgʻarma deb ataladi) mablagʻlarini shakllantirish va ulardan foydalanish tartibini belgilaydi. 2. Jamgʻarma yuridik shaxs hisoblanmaydi va quyidagi maqsadlarda tashkil etiladi; oʻrmon fondi yerlaridagi oʻsimlik va hayvonot dunyosini muhofaza qilish, takroran koʻpaytirish; oʻrmon xoʻjaligini rivojlantirish, oʻrmon xoʻjaliklarining moddiy-texnika bazasini mustahkamlash; Qoraqalpogʻiston Respublikasi Oʻrmon xoʻjaligi qoʻmitasi, viloyatlar oʻrmon xoʻjaligi boshqarmalarini saqlash hamda Oʻzbekiston Respublikasi Oʻrmon xoʻjaligi davlat qoʻmitasi markaziy apparati va Qoraqalpogʻiston Respublikasi Oʻrmon xoʻjaligi qoʻmitasi, viloyatlar oʻrmon xoʻjaligi boshqarmalari xodimlarini moddiy ragʻbatlantirish va ijtimoiy muhofaza qilishni moliyalashtirish. 3. Jamgʻarma mablagʻlari quyidagi manbalar hisobiga shakllantiriladi: a) oʻrmon fondi yerlarida Oʻzbekiston Qizil kitobiga kiritilmagan oʻsimliklar turlarini tabiiy muhitda tayyorlash (toʻplash) uchun olib qoʻyish, yigʻishga ruxsatnoma olish uchun arizalar koʻrib chiqilganligi va ruxsatnomalar berilganligi hamda oʻrmon fondi yerlarida oʻsimlik va hayvonot dunyosidan foydalanish uchun beriladigan kvotalar uchun undiriladigan tushumning 100 foizi; b) oʻrmon fondi yerlaridagi oʻsimlik va hayvonot dunyosiga yetkazilgan zararni qoplash uchun undiriladigan mablagʻlarning 100 foizi; v) oʻrmon fondining ruxsat etilgan hududlarida chorva mollarini oʻtlatish, oʻrmon fondi uchastkalarida pichan oʻrish, oʻrmon fondi uchastkalarida asalari uyalari va qutilarini joylashtirish, oʻrmon fondi uchastkalarida daraxt va butalarni kesmagan holda oʻtin va shox-shabbalarni yigʻish, davlat oʻrmon fondi uchastkalaridan madaniy-maʼrifiy, tarbiyaviy, sogʻlomlashtirish, rekreatsion va estetik maqsadlarda foydalanganlik uchun toʻlovlarning (oʻrmon fondi yerlarida oʻrmon xoʻjaligini yuritish bilan bogʻliq boʻlmagan ishlarni amalga oshirishda daraxtlar va butalar kesilganligi, shuningdek, oʻsimlik qoplamasi shikastlanganligi uchun) 50 foizi; g) Oʻzbekiston Respublikasi Oʻrmon xoʻjaligi davlat qoʻmitasi tizimiga kiradigan oʻrmon xoʻjaliklari, oʻrmon-ovchilik, ixtisoslashtirilgan oʻrmon xoʻjaliklari, milliy tabiat bogʻlarini rivojlantirish jamgʻarmalariga tushgan mablagʻlarning 10 foizi miqdoridagi ajratmalar (ushbu bandning “a”, “b”, “v” kichik bandlarida belgilangan toʻlovlar chegirib tashlangan holda); d) oʻrmon fondi yerlarida sogʻlomlashtirish, parvarish qilish uchun kesish natijasida olingan yogʻoch va shox-shabbalarni sotishdan tushgan mablagʻlarning 50 foizi; e) oʻrmon fondi yerlarini jismoniy va yuridik shaxslarga ijara shartnomasi asosida foydalanishga berishdan tushgan mablagʻlarning 100 foizi; j) oʻrmon fondi yerlari davlat va jamoat manfaatlari uchun olib qoʻyilishi munosabati bilan undiriladigan oʻrmon xoʻjaligi ishlab chiqarishning nobudgarchiligi summasining 100 foizi; i) oʻrmon xoʻjaligi ishlab chiqarishi nobudgarchiliklarining oʻrnini qoplash uchun tushadigan mablagʻlaring 100 foizi; z) yuridik va jismoniy shaxslarning homiylik xayriyalari, shu jumladan, Oʻzbekiston Respublikasi norezidentlarining mablagʻlari; k) Jamgʻarmaning vaqtincha boʻsh mablagʻlarini tijorat banklarida joylashtirishdan olingan daromadlar, belgilangan tartibda tashkil etilgan tashkilotlarning ustav fondidagi ulushlar (aksiyalar) boʻyicha dividendlar (daromadlar) va qonun hujjatlarida taqiqlanmagan boshqa tushumlar. 4. Jamgʻarmaga tushgan mablagʻlar Oʻzbekiston Respublikasi Moliya vazirligining gʻaznachilik shaxsiy hisob raqamida jamlanadi. 5. Jamgʻarmaning mablagʻlaridan quyidagilar uchun foydalaniladi: a) oʻrmon xoʻjaligini, oʻrmon-ovchilik xoʻjaligini, oʻrmon fondi yerlaridagi va boshqa muhofaza qilinadigan tabiiy hududlarni rivojlantirish boʻyicha maqsadli dasturlarni ishlab chiqish va uni amalga oshirish; b) oʻsimlik yoki hayvonot dunyosiga yetkazilgan zararni bartaraf etish va uning oldini olish, yovvoyi oʻsimlik va hayvonot dunyosi obyektlari hisobini olish borish, ularning davlat kadastrini yuritish uchun maʼlumotlar toʻplash hamda foydalanish miqdorini aniqlash tadbirlarini amalga oshirish; v) Oʻzbekiston Respublikasi Oʻrmon xoʻjaligi davlat qoʻmitasi markaziy apparati va uning tizimidagi davlat oʻrmon xoʻjaliklari moddiy-texnika bazasini mustahkamlash va rivojlantirish, shu jumladan: oʻrmonlarni muhofaza qilish uchun texnika va texnologiyalar, ekologik monitoring tizimlari, asbob-uskunalar va kompyuter dasturlarini sotib olish; tizimdagi avtomobillarga texnik xizmat koʻrsatish, ular uchun ehtiyot qismlar va yonilgʻi-moylash materiallari, aloqa vositalarini sotib olish; Oʻzbekiston Respublikasi Oʻrmon xoʻjaligi davlat qoʻmitasi markaziy apparati, Qoraqalpogʻiston Respublikasi oʻrmon xoʻjaligi qoʻmitasi va viloyat oʻrmon xoʻjaligi boshqarmalari xodimlarini belgilangan namunadagi kiyim-bosh, raqamli jeton, durbin va transport bilan taʼminlash; maʼmuriy huquqbuzarlik bayonnomasi blankalari, bayonnomalarni roʻyxatga olish kitobi va xizmatga oid zarur inventarlar bilan taʼminlash; g) tabiiy pitomniklar, shu jumladan, oʻrmon fondi yerlaridagi muhofaza qilinadigan tabiiy hududlarda ularning rejimiga muvofiq pitomniklar va serpentariylar barpo etish; d) Oʻzbekiston Respublikasi Oʻrmon xoʻjaligi davlat qoʻmitasi markaziy apparati xodimlarining lavozim maoshlariga oylik ustama (mukofot, moddiy yordam, transport, ovqat puli, mehnat staji uchun toʻlov) belgilash orqali moddiy ragʻbatlantirish hamda Qoraqalpogʻiston Respublikasi Oʻrmon xoʻjaligi qoʻmitasi va viloyat oʻrmon xoʻjaligi boshqarmalari xodimlarini saqlash va moddiy ragʻbatlantirish xarajatlarini qoplashga yoʻnaltirish; j) ruxsatnomalar blankalarini tayyorlash; z) oʻrmon xoʻjaligi uchun obyektlarni qurish, texnikaviy qayta jihozlash, rekonstruksiya qilish va taʼmirlash; i) oʻrmon barpo etish, texnik-iqtisodiy asoslarini ishlab chiqish va loyiha-qidiruv ishlarini moliyalashtirish; k) oʻrmon fondi yerlarida oʻsimlik va hayvonot dunyosi obyektlarining zararkunandalari va kasalliklariga qarshi kurashish uchun preparatlar sotib olish va qoʻshimcha tadbirlarni amalga oshirish; l) oʻrmon mahsulotlarini qayta ishlash uchun mini-sexlarni tashkil etish, asalarichilik, parrandachilik, chorvachilik va baliqchilikni rivojlantirish, shuningdek qoʻshma korxonalar ochishda taʼsischi boʻlib kirish; m) Oʻzbekiston Respublikasi Oʻrmon xoʻjaligi davlat qoʻmitasi markaziy apparati, tizimdagi respublika tashkilotlari, oʻrmon, ovchilik xoʻjaligi, oʻrmon fondi yerlaridagi muhofaza qilinadigan hududlarning alohida oʻrnak koʻrsatgan xodimlarini xodim oylik ish haqining ikki barobaridan koʻp boʻlmagan miqdorda moddiy ragʻbatlantirish; n) oʻrmon fondi yerlarida (milliy tabiat bogʻlari, ovchilik, oʻrmon va ixtisoslashtirilgan xoʻjaliklar inspektorlari va yegerlari tomonidan aniqlangan huquqbuzarliklardan tashqari) hayvonot va oʻsimlik dunyosi toʻgʻrisidagi qonun hujjatlari buzilishini aniqlagan shaxslarga ularning familiyasi, ismi, otasining ismi, STIR, yashash joyi, telefon raqami koʻrsatilgan, pasportining nusxasi, bank hisobvaragʻi ilova qilingan murojaati asosida quyidagi miqdorlarda mukofotlar toʻlash; o) tarmoqqa oid ilmiy ishlar, innovatsiya loyihalari va ilgʻor texnologiyalarni ishlab chiqish va joriy etish, ixtirolar, ilmiy ishlar yaratishni ragʻbatlantirish, tarmoq masalalariga oid metodik koʻrsatmalar va maqolalarni nashr etishga, ilmiy-amaliy konferensiyalarni tashkil etish va oʻtkazish; p) oʻrmon xoʻjaligi, oʻrmon-ovchilik xoʻjaligi, oʻrmon fondi yerlaridagi muhofaza qilinadigan tabiiy hududlar kadrlarini qayta tayyorlash, ularning malakasini oshirish, shu jumladan xorijiy taʼlim muassasalarida stajirovkalarini tashkil qilish; r) oʻrmon xoʻjaligi, oʻrmon-ovchilik xoʻjaligini, oʻrmon fondi hududidagi muhofaza qilinadigan tabiiy hududlarni rivojlantirish boʻyicha xalqaro koʻrgazmalar, loyihalar va dasturlarda qatnashish; s) xorijiy va xalqaro tashkilotlarning rahbarlari va mutaxassislarini Oʻzbekiston Respublikasida boʻlishi davrida qabul qilish va kuzatish hamda konferensiyalar tashkil etish va oʻtkazish. t) milliy tabiat bogʻlari va ovchilik xoʻjaliklarini, shuningdek, Dorivor oʻsimliklarni yetishtirish va qayta ishlash ilmiy-ishlab chiqarish markazini boshqarishning budjetdan tashqari qismini moliyalashtirish va saqlab turish; u) yil yakuni boʻyicha hamda umumxalq bayram kunlari uchun mukofotlar berish, shuningdek, bayram tadbirlarini amalga oshirish bilan bogʻliq xarajatlarni qoplash; f) oʻrmonlarni koʻpaytirish, qoʻriqlash, muhofaza qilish, foydalanish va oʻrmonlarga boʻlgan mehr-oqibatni uygʻotishga qaratilgan ijtimoiy ahamiyatga ega boʻlgan reklama roliklari, multfilm, kino, hujjatli film, teatr-konsert dasturlarini ishlab chiqish, namoyish etish va tarqatish xarajatlarini qoplash; x) oʻrmonni targʻib qiluvchi har hil bukletlar, pochta markalari, koʻkrak belgilari va boshqa esdalik sovgʻalari ishlab chiqish bilan bogʻliq xarajatlarni moliyalashtirish; s) tizim xodimlarining xalqaro konferensiya va seminarlar, kadrlar tayyorlash amaliyoti mashgʻulotlarida qatnashishi bilan bogʻliq xarajatlarni qoplash. ch) Jamgʻarma umumiy tushumlarining 5 foizi miqdorida Oʻrmon xoʻjaligi ilmiy-tadqiqot instituti va uning tizimidagi ilmiy tashkilotlarga yoʻnaltirish. 6. Jamgʻarma mablagʻlaridan qonun hujjatlarida taqiqlanmagan boshqa maqsadlarda faqat Oʻzbekiston Respublikasi Vazirlar Mahkamasining qarorlariga binoan foydalanilishi mumkin. 7. Buyurtmanomalarni koʻrib chiqish, kelib tushishi kutilayotgan moliyaviy mablagʻlar hisobi haqidagi maʼlumotlarni oʻrganib chiqish va tegishli qaror qabul qilish uchun 7 nafar aʼzodan iborat Jamgʻarma kengashi tuziladi. Jamgʻarma kengashining shaxsiy tarkibi Oʻzbekiston Respublikasi Oʻrmon xoʻjaligi davlat qoʻmitasi tomonidan shakllantiriladi hamda qoʻmita raisi tomonidan tasdiqlanadi. 8. Jamgʻarma buyurtmanomalarini qabul qilish, umumlashtirish, Jamgʻarma kengashiga taqdim etish, kengashning qaroriga asosan daromadlar va xarajatlar smetasi loyihasini tuzish — Oʻzbekiston Respublikasi Oʻrmon xoʻjaligi davlat qoʻmitasining Iqtisodiy tahlil, prognozlashtirish, moliyalashtirish va oʻrmon xoʻjaligini rivojlantirish jamgʻarmasi mablagʻlarini boshqarish boshqarmasi tomonidan, Jamgʻarma mablagʻlaridan maqsadli foydalanilishi yuzasidan doimiy monitoring olib borish — Oʻzbekiston Respublikasi Oʻrmon xoʻjaligi davlat qoʻmitasi raisi tomonidan amalga oshiriladi. 9. Jamgʻarma kengashi: ushbu Nizomda nazarda tutilgan maqsadlar uchun mablagʻlar ajratilishi yuzasidan buyurtmanomalarni koʻrib chiqadi; qabul qilingan buyurtmanomalar orasidan eng dolzarblari va asoslanganlarini tanlab oladi, umumlashtiradi va mablagʻ ajratish toʻgʻrisida qaror qabul qiladi; ajratilgan mablagʻlardan boshqa maqsadlarda foydalanish holatlari aniqlangan taqdirda moliyalashtirishni toʻxtatadi va ajratilgan mablagʻlarni undirish yuzasidan Oʻzbekiston Respublikasi Oʻrmon xoʻjaligi davlat qoʻmitasining buxgalteriya hisobi boʻlimiga topshiriq beradi; mablagʻlarni oluvchilardan mablagʻlardan foydalanilishi va bajarilgan ishlar toʻgʻrisidagi hisobotlarni eshitadi; oʻz faoliyatining boshqa masalalari yuzasidan qarorlar qabul qiladi. 10. Jamgʻarma mablagʻlaridan foydalanish har yili Oʻzbekiston Respublikasi Oʻrmon xoʻjaligi davlat qoʻmitasi raisi tomonidan tasdiqlanadigan daromadlar va xarajatlar smetasi boʻyicha amalga oshiriladi. Daromadlar va xarajatlar smetasi Oʻzbekiston Respublikasi Moliya vazirligida roʻyxatdan oʻtkaziladi. 11. Jamgʻarmaning daromadlar va xarajatlar smetasi kelgusi yilda moliyaviy mablagʻlar kelib tushishining kutilayotgan prognozi va tadbirlarni oʻtkazish zarurligidan kelib chiqqan holda tuziladi. Qonun hujjatlari buzilishini aniqlagan shaxsning murojaati Jamgʻarma kengashi tomonidan oʻrganib chiqiladi va pul mukofoti ajratish toʻgʻrisida tavsiya beriladi. 12. Oʻzbekiston Respublikasi Oʻrmon xoʻjaligi davlat qoʻmitasi markaziy apparatining tarkibiy boʻlinmalari, oʻrmon xoʻjaligi, ovchilik xoʻjaligi, oʻrmon fondi yerlaridagi muhofaza qilinadigan tabiiy hududlar mablagʻ ajratishni daromadlar va xarajatlar smetasiga kiritish uchun buyurtmanoma taqdim etadilar. Buyurtmanomada tadbirlar, ularni amalga oshirish zaruriyatining asoslari, zarur mablagʻlar miqdori, shuningdek ularni bajarish uchun boshqa mablagʻlarning yoʻqligi koʻrsatiladi. Buyurtmanomalar kelgusi moliya yili uchun joriy yilning 1-iyunigacha Oʻzbekiston Respublikasi Oʻrmon xoʻjaligi davlat qoʻmitasiga taqdim etiladi. Buyurtmanoma yozma yoki elektron shaklda taqdim etiladi. Buyurtmanomada quyidagilar koʻrsatilgan boʻlishi kerak: tashkilotning toʻliq nomi va aniq manzili hamda bank rekvizitlari; tadbir (loyiha) nomi; loyihani amalga oshirish zaruratining asoslari, mavjud muammolar va ularni (toʻliq yoki qisman va belgilangan muddatlarda) hal qilish imkoniyati, talab etiladigan mablagʻ miqdori, mablagʻdan foydalanish maqsadi, loyihani amalga oshirishga mablagʻning yoʻqligi, shuningdek kutilayotgan natijalari koʻrsatilgan tushuntirish xati; soʻralayotgan mablagʻlarning hisob-kitobi (loyihani amalga oshirish uchun sarf etiladigan mablagʻ kalkulyatsiyasi yoki loyihani amalga oshirish smetasi). Zarurat boʻlganda buyurtmanomaga uni asoslovchi tegishli hujjatlar ham ilova qilinadi. Jumladan: loyihaning qisqacha mazmuni, maqsadi, uning iqtisodiy, ekologik ahamiyati, kutilayotgan natija, amalga oshiriladigan manzil (3-4-bet); loyiha ish turi (ilmiy, tavsiyaviy, amaliy-ishlab chiqarish); loyihani amalga oshirish muddati (yil, oy, kun); loyihani amalga oshirish kalendar ish rejasi; loyihani amalga oshirish texnik vazifalari; loyihani amalga oshiruvchi tashkilot nomi, yuridik maqomi va boshqa rekvizitlari (joylashgan joyi, pochta manzili va boshqalar); loyiha guruh tomonidan amalga oshirilsa — guruh rahbari F.I.O. va u haqda maʼlumotlar (tugʻilgan yili, lavozimi, ilmiy darajasi, yashash manzili va boshqalar), ijrochi guruh aʼzolari roʻyxati; loyihaning amalga oshirilishida boshqa tashkilotlar qatnashsa, uning nomi, manzili, mazkur loyiha uchun oʻzaro aloqalar haqida qisqacha maʼlumot, ularning yoʻllanma yoki xulosalari; davlat oʻrmon fondi hududida sodir etilgan maʼmuriy huquqbuzarlik toʻgʻrisida dalolatnoma yoki bayonnoma nusxasi, oʻsimlik va hayvonot dunyosiga yetkazilgan zararni qoplash summasi boʻyicha toʻlovni undirilganligini tasdiqlovchi toʻlov xabarnomasi (kvitansiya) nusxasi yoki bosh buxgalter maʼlumoti. 13. Taqdim etilgan buyurtma har yili 1-iyulgacha boʻlgan muddatda Jamgʻarma kengashi tomonidan koʻrib chiqiladi va mablagʻlardan foydalanishning ustuvor yoʻnalishlari belgilanadi hamda uning asosida mablagʻlar ajratish toʻgʻrisida qaror qabul qilinadi. 14. Oʻzbekiston Respublikasi Oʻrmon xoʻjaligi davlat qoʻmitasi Jamgʻarma mablagʻlarining tasdiqlangan smetaga muvofiq tasarruf etuvchisi hisoblanadi. 15. Jamgʻarmaning mablagʻlari Oʻzbekiston Respublikasi Oʻrmon xoʻjaligi davlat qoʻmitasining gʻaznachilik shaxsiy hisob raqamida saqlanadi. 16. Jamgʻarma mablagʻlaridan oqilona va maqsadli foydalanilishini nazorat qilish qonun hujjatlarida belgilangan tartibda amalga oshiriladi. 17. Oʻzbekiston Respublikasi Oʻrmon xoʻjaligi davlat qoʻmitasi raisi, bosh buxgalteri — buxgalteriya hisobining toʻgʻri yuritilishi, Jamgʻarmaga mablagʻlar tushishi va ulardan foydalanilishi toʻgʻrisidagi hisobotlarni tuzish va taqdim etish yuzasidan javob beradi. Jamgʻarmani shakllantirish uchun zurur boʻlgan mablagʻlarni oʻtgan oy uchun keyingi oyning 1-sanasidan kechikmasdan jamgʻarmaga oʻtkazilishi va bu toʻgʻrida 5-sanasigacha Qoʻmitaga hisobotlar taqdim qilinishi uchun tizim boshqarmalari va xoʻjaliklari rahbarlari masʼul hisoblanadi. 18. Oʻrmon xoʻjaliklari, ovchilik xoʻjaliklari, yuridik shaxs maqomiga ega boʻlgan muhofaza qilinadigan tabiiy hududlar Jamgʻarma mablagʻlarining boshqa oluvchilari olingan mablagʻlardan foydalanganlik va bajarilgan ishlar toʻgʻrisida qonun hujjatlarida belgilangan tartibda Oʻrmon xoʻjaligi davlat qoʻmitasiga hisobot taqdim etadilar. 19. Oʻzbekiston Respublikasi Oʻrmon xoʻjaligi davlat qoʻmitasining bosh buxgalteri — Jamgʻarma mablagʻlarini oluvchilardan mablagʻlardan foydalanilishi va bajarilgan ishlar toʻgʻrisidagi hisobotlarni kengash eshituvidan soʻng qabul qiladi va umumlashtiradi. Jamgʻarma daromadlari va xarajatlari toʻgʻrisida har chorakda, hisobot davri tugagandan soʻng 25 kundan kechiktirmay, yillik hisobotlarni esa — hisobot yilidan keyingi yilning 20-fevralidan kechiktirmay Oʻzbekiston Respublikasi Moliya vazirligiga taqdim etadi. 20. Ushbu Nizom talablarining buzilishida aybdor boʻlgan shaxslar qonun hujjatlarida belgilangan tartibda javob beradilar. 1. Mazkur Nizom Oʻzbekiston Respublikasi Oʻrmon xoʻjaligi davlat qoʻmitasi va uning tizimiga kiruvchi tashkilotlar, Qoraqalpogʻiston Respublikasi Oʻrmon xoʻjaligi qoʻmitasi, viloyatlar boshqarmalari va davlat oʻrmon xoʻjaliklari xodimlari mehnatiga haq toʻlash va ularni moddiy ragʻbatlantirish tartibini belgilaydi. 2. Quyidagilar: Oʻrmon xoʻjaligi davlat qoʻmitasi tizimida bajarilgan ishlar uchun kunlik tarif stavkalari boʻyicha mehnatga haq toʻlash 1-ilovaga; Oʻrmon xoʻjaligi davlat qoʻmitasi tizimining barcha tarmoqlarida yagona boʻlgan ishlab chiqarish tashkilotlari xizmatlari uchun mehnatga haq toʻlashning belgilangan lavozim maoshlari 2-ilovaga; Oʻrmon xoʻjaligi davlat qoʻmitasi tizimidagi respublika tashkilotlari (Milliy tabiat bogʻlari va ovchilik xoʻjaliklari boshqarmasi, Dorivor oʻsimliklarni yetishtirish va qayta ishlash ilmiy-ishlab chiqarish markazi, “Oʻrmonloyiha” loyihalash instituti, “Oʻrmonqurilish” davlat unitar korxonasi, “Oʻrmontexnoservis” davlat unitar korxonasi, Oʻrmon xoʻjaligi ilmiy-tadqiqot instituti), Qoraqalpogʻiston Respublikasi oʻrmon xoʻjaligi qoʻmitasi va viloyatlar oʻrmon xoʻjaligi boshqarmalari xodimlari mehnatiga haq toʻlash 3-ilovaga; Davlat oʻrmon xoʻjaliklari, davlat ovchilik xoʻjaliklari, milliy tabiat bogʻlari xodimlari mehnatiga haq toʻlash 4-ilovaga; Oʻrmon xoʻjaligi davlat qoʻmitasi tizimida vaqtbay shaklda ishlovchi ayrim kasbdagi ishchilar mehnatiga haq toʻlash 5-ilovaga; Oʻrmon xoʻjaligi davlat qoʻmitasi tizimidagi tashkilotlarda haydovchilar mehnatiga haq toʻlash meʼyorlari 6-ilovaga muvofiq amalga oshiriladi. 3. Oʻrmonlardan samarali foydalanishda Oʻzbekiston Respublikasi Oʻrmon xoʻjaligi davlat qoʻmitasi tizimidagi xodimlarning ish faoliyati samaradorligini va moddiy manfaatdorligini oshirish maqsadida oʻrmonlarni muhofaza qilish, qoʻriqlash, ulardan oqilona foydalanish va ularni takroriy koʻpaytirganlik uchun Oʻzbekiston Respublikasi Oʻrmon xoʻjaligi davlat qoʻmitasi va uning tizimiga kiruvchi tashkilotlar, Qoraqalpogʻiston Respublikasi Oʻrmon xoʻjaligi qoʻmitasi, viloyatlar boshqarmalari va davlat oʻrmon xoʻjaliklari xodimlarini moddiy ragʻbatlantirish tadbirlari amalga oshiriladi. 4. Oʻrmonlarni muhofaza qilish, qoʻriqlash, ulardan oqilona foydalanish va ularni takroriy koʻpaytirishni moddiy ragʻbatlantirish maqsadida xodimlarning oylik maoshiga qoʻshimcha tarzda: xodimning sohadagi umumiy ish stajining davomiyligi uchun qatʼiy belgilangan lavozim maoshiga ustama; oʻrmon toʻgʻrisidagi qonun hujjatlari talablari ijrosini nazorat qilish va oʻrmon muhofazasini taʼminlash yuzasidan oʻrmon inspektorlarini xizmat vazifalariga koʻra doimiy yashash joyidan boshqa joyda boʻlganligi uchun oylik maoshiga qoʻshimcha kompensatsiya toʻlovi; baland togʻli sharoitda ishlayotgan xodimlarga dengiz sathidan balandlik darajasiga qarab ish haqiga qoʻshimcha koeffitsiyentlarda belgilangan toʻlov; oylik, choraklik, yil yakuni boʻyicha hamda bayram kunlari uchun oʻrmon xoʻjaligi daromadlari yoki oʻrmon xoʻjaligini rivojlantirish jamgʻarmasi mablagʻlari hisobidan mukofotlar; davlat budjeti mablagʻlari hisobidan oylik lavozim maoshlarga 20 foiz ustama; xodimlarni ijtimoiy himoya qilish va ular sogʻligʻini tiklash uchun moddiy yordam; xodimlarning hayotini sugʻurta qilish yoki boshqa turdagi toʻlovlar belgilanadi. 5. Oʻzbekiston Respublikasi Prezidenti, Vazirlar Mahkamasining hujjatlari asosida lavozimga tayinlangan mansabdor shaxslarning umumiy ish staji, oʻrmon xoʻjaligi, muhofaza etiladigan tabiiy hududlar hamda atrof muhitni shu jumladan oʻsimlik va hayvonot dunyosini muhofaza qilish hamda iqtisod, hisobchi, huquq va taʼlim sohalarida faoliyat yuritgan xodimlarning sohadagi umumiy ish staji uchun qatʼiy belgilangan lavozim maoshiga qoʻshimcha ustama har oyda tarif setkasi va shtat jadvaliga muvofiq holda quyidagi miqdorda toʻlanadi: 1 — 3 yilgacha — 10 foiz; 3 — 5 yilgacha — 20 foiz; 5 — 8 yilgacha — 30 foiz; 8 — 10 yilgacha — 40 foiz; 10 — 15 yilgacha — 50 foiz; 15 — 20 yilgacha — 60 foiz; 20 — 25 yilgacha — 70 foiz; 25 yildan ortiq — 80 foiz; Bunda Qoʻmita markaziy apparati xodimlarining umumiy ish staji uchun oylik ish haqiga (beriladigan ustama mablagʻlarini hisobga olgan holda) oylik ustamalar shtatlar jadvaliga muvofiq har oyda toʻlanadi; 6. Xodimlarning baland togʻli sharoitda ishlaganligi uchun dengiz sathidan balandlik darajasiga qarab ish haqiga quyidagi miqdorlarda koeffitsiyentlar belgilanadi: 1500 — 1700 metrgacha — 1,1; 1701 — 2000 metrgacha — 1,15; 2001 — 3000 metrgacha — 1,3; 3001 metrdan yuqori — 1,4. 7. Ish koʻrsatkichlarining bajarilishiga qarab iqtisodiy imkoniyatdan kelib chiqqan holda oy, chorak va yil yakuni boʻyicha xodimlar oylik ish haqining besh barobarigacha miqdorida mukofotlar beriladi. 8. Oʻzbekiston Respublikasining Mustaqillik kuni, Konstitutsiya kuni, Navroʻz, Yangi yil va hayit bayramlari, 8-mart — Xalqaro xotin qizlar kuni, Xalqaro oʻrmonchilar kuni uchun xodimlar oylik ish haqining bir baravarigacha miqdorda ragʻbatlantiriladi. 81. Xizmat vazifalarini sidqidildan va samarali bajarib kelayotgan tashabbuskor Qoʻmita markaziy apparati xodimlariga lavozim maoshining (ragʻbatlantiruvchi koeffitsiyentni hisobga olgan holda) 200 foizigacha hamda hududiy boʻlinmalar xodimlariga, jumladan, noqulay ob-havo va tabiiy sharoitda ishlayotgan oʻrmonchilarning ish haqlariga qoʻshimcha 100 foizgacha miqdorda har oylik ustamalar belgilanishi mumkin. Ustamaning aniq miqdori va uni berish tartibi Oʻrmon xoʻjaligi davlat qoʻmitasi raisi tomonidan belgilanadi. 9. Xodim xizmat burchini bajarish vaqtida shikastlanganda, jarohat olgan yoki mayib boʻlgan taqdirda — xodimga, shuningdek oʻrmonlarda yongʻinni oʻchirishda va xizmatni boshqa turlarini amalga oshirishda qatnashish jarayonida halok boʻlgan hollarda uning oilasiga qonun hujjatlariga muvofiq yillik oʻrtacha ish haqining kamida olti baravari miqdorida bir yoʻla beriladigan toʻlovlar va moddiy yordam belgilanadi. 10. Xodimlarni ijtimoiy qoʻllab-quvvatlash va ular ish samaradorligini oshirish maqsadida har oyda (jamoa shartnomasiga muvofiq) yoʻl transportiga bazaviy hisoblash miqdorining bir baravarigacha hamda xodimlar tushlik ovqatlanish xarajatlariga koʻmaklashish maqsadida bazaviy hisoblash miqdorining ikki baravarigacha toʻlovlar amalga oshiriladi. 11. Zarur hollarda, ish haqi fondi doirasida (Ijtimoiy reyestrga kiritilgan oilalar, xodimning davolanishiga, toʻy, maʼraka va boshqalar) xodimlarga kasaba uyushmasi bilan kelishgan holda moddiy yordam puli toʻlanadi. 12. Xodimlarni qishloq xoʻjalik mahsulotlarini sotib olish uchun yilda bir marta bazaviy hisoblash miqdorining 10 baravarigacha miqdorda toʻlov hamda tashkilotlar tomonidan oʻz mablagʻlari hisobidan kelib chiqqan holda oʻrmon nazoratchilari va yegerlari oʻz yashash joylaridan xizmat safariga chiqqan holda ularga olib yuriladigan quruq oziq-ovqat beriladi yoki har oy bazaviy hisoblash miqdorining uch baravari miqdorida pul mablagʻi toʻlanadi 13. Quyidagilar Oʻrmon xoʻjaligi davlat qoʻmitasi va uning tizimidagi xodimlarni ragʻbatlantirishning moliyaviy manbalari hisoblanadi: Oʻrmon xoʻjaligini rivojlantirish jamgʻarmasi mablagʻlari; Oʻrmon xoʻjaligi davlat qoʻmitasi tizimiga kiruvchi tashkilotlarni rivojlantirish jamgʻarmalari mablagʻlari (Oʻrmon fondi yerlaridan qoʻshimcha foydalanish, oʻrmon mahsulotlaridan foydalanish, ov, ekoturizm, muhofaza etiladigan hududlarga kirish, madaniy-maʼrifiy va rekreatsiya tadbirlarni oʻtkazish, vaqtincha foydalanilmagan mol-mulkni ijaraga berishdan, begʻaraz olingan yordamlardan va qonunda taqiqlanmagan boshqa tushumlar); qonun hujjatlari bilan taqiqlanmagan boshqa mablagʻlar. 14. Moliyalashtirish miqdori va manbalari Oʻrmon xoʻjaligi davlat qoʻmitasi tomonidan tasdiqlanadigan daromadlar va xarajatlar smetasi asosida amalga oshiriladi. 15. Mazkur Nizom talablari buzilishida aybdor boʻlgan shaxslar qonun hujjatlarida belgilangan tartibda javob beradilar. Oʻrtacha oylik ish soati 168 — 42 YAMH boʻyicha toifalar 1 2 3 4 5 6 Tarif koeffitsenti 2,476 2,73 2,998 3,297 3,612 3,941 1. Traktorchilar-mashinistlar A Ishbaychilar uchun (soʻm. t.) 20257,42 22335,52 24528,17 26974,44 29551,62 32243,33 V Vaqtbaychilar uchun (soʻm. t.) 18900,17 20839,04 22884,78 25167,15 27571,66 30083,03 2. Ot ulov va qoʻlda bajariladigan oʻrmonchilik va boshqa ishlarda A Ishbaychilar uchun 18776,60 20702,80 22735,16 25002,61 27391,39 29886,35 V Vaqtbaychilar uchun 17615,85 19422,97 21329,70 23456,97 25698,09 28038,80 3. Oʻrmonzorlarni saqlash, yangi oʻrmonlar, pitomniklar va koʻchatxonalar barpo qilish A Ishbaychilar uchun 23836,91 26282,21 28862,30 31740,82 34773,39 37940,73 V Vaqtbaychilar uchun 22317,60 24607,05 27022,68 29717,74 32557,02 35522,48 4. Xalq isteʼmol mollari ishlab chiqarish sexlarida A Ishbaychilar uchun 19083,10 21040,73 23106,27 25410,73 27838,51 30374,19 V Vaqtbaychilar uchun 17860,97 19693,23 21626,49 23783,36 26055,66 28428,95 5. Oʻrmon qurilish ishlarida A Ishbaychilar uchun 21630,87 23849,87 26191,18 28803,31 31555,22 34429,43 V Vaqtbaychilar uchun 20247,29 22324,36 24515,90 26960,95 29536,84 32227,21 Oʻzbekiston Respublikasi Vazirlar Mahkamasining 1992-yil 29-apreldagi 210-son qaroriga muvofiq mehnatga haq toʻlashda hududiy (rayon) koeffitsiyentlari belgilangan hududlarda rayon koeffitsiyenti qoʻllanilgan holda hisoblanadi. Qoraqalpogʻiston Respublikasining Nukus shahri oʻrmon xoʻjaligi tizimi tashkilotlari hududiy koeffitsiyenti — 10 foiz; Qoraqalpogʻiston Respublikasining Moʻynoq, Qoʻngʻirot shaharlari, Qorauzak, Kegeyli, Qonlikoʻl, Taxtakoʻpir, Chimboy, Shumanay, Ellikqalʼa, Beruniy, Toʻrtkoʻl tumanlari hamda Navoiy viloyatining Navoiy shahri va Navoiy tumani oʻrmon xoʻjaligi tizimi tashkilotlari hududiy koeffitsiyenti — 20 foiz; Qoraqalpogʻiston Respublikasining Xoʻjayli tumanidagi oʻrmon xoʻjaligi tizimi tashkilotlari hududiy koeffitsiyenti — 15 foiz; Qoraqalpogʻiston Respublikasining Moʻynoq, Boʻzatov va Qoʻngʻirot tumanlari, Navoiy viloyatining Konimex, Nurota, Xatirchi, Navbahor va Qiziltepa tumanlari oʻrmon xoʻjaligi tizimi tashkilotlarida hududiy koeffitsiyenti — 30 foiz; Navoiy viloyatining Tomdi va Uchquduq, Buxoro viloyatining Qorovulbozor tumanlari oʻrmon xoʻjaliklari tizimi tashkilotlari hududiy koeffitsiyenti — 50 foiz; Navoiy viloyatining Zarafshon va Uchquduq shaharlari hududi oʻrmon xoʻjaliklari tizimi tashkilotlari hududiy koeffitsiyenti — 60 foiz. T/r Lavozimlar nomi Razryadlar Tarif koeffitsiyentlari 1. Xoʻjalik mudiri 5 3,612 6 3,941 7 4,284 2. Kassir 5 3,612 3. Arxivarius, ish yurituvchi, kutubxonachi, kotiba, taʼminotchi, omborchi 4 2,998 T/r Lavozimlar nomi Mehnatga haq toʻlash guruhlari boʻyicha stavkalari miqdori Guruhdan tashqari* I guruh** II guruh*** III guruh**** razryadlar tarif koeffitsiyentlari razryadlar tarif koeffitsiyentlari razryadlar tarif koeffitsiyentlari razryadlar tarif koeffitsiyentlari 1. Rais (rahbar) 15 7,292 14 6,893 13 6,503 12 6,115 2. Rais (rahbar) oʻrinbosari 14 6,893 13 6,503 12 6,115 11 5,733 3. Bosh oʻrmonbegi, bosh buxgalter, bosh inspektor, bosh muhandis, bosh urugʻchi 13 6,503 12 6,115 11 5,733 10 5,362 4. Bosh yuristkonsult 12 6,115 11 5,733 10 5,362 9 4,997 5. Boʻlim boshligʻi, tajriba stansiya boshligʻi, laboratoriya boshligʻi, ilmiy kotib, shuʼba mudiri, guruh rahbari, oʻrmon nazoratchisi 11 5,733 11 5,733 10 5,362 9 4,997 6. Bosh mutaxassis (muhandis) 10 5,362 10 5,362 9 4,997 8 4,64 7. Yetakchi mutaxassis (muhandis) 9 4,997 9 4,997 8 4,64 7 4,284 8. 1-toifali mutaxassis 8 4,64 8 4,64 7 4,284 6 3,941 9. 2-toifali mutaxassis 7 4,284 7 4,284 6 3,941 5 3,612 10. Rais (rahbar) kotibi 5 3,612 5 3,612 5 3,612 4 3,297 T/r Lavozimlar nomi I guruh** II guruh*** III guruh**** razryadlar tarif koeffitsiyentlari razryadlar tarif koeffitsiyentlari razryadlar tarif koeffitsiyentlari 1. Rahbar (direktor) 13 6,503 12 6,115 11 5,733 2. Rahbar (direktor) oʻrinbosari, Bosh buxgalter, bosh oʻrmonbegi, bosh ovshunos, bosh muhandis 12 6,115 11 5,733 10 5,362 3. Bosh yuristkonsult 11 5,733 10 5,362 9 4,997 4. Oʻrmonbegi, mustaqil uchastka boshligʻi 11 5,733 10 5,362 9 4,997 5. Oʻrmonbegi yordamchisi, oʻrmon pitomnigi boshligʻi, bosh inspektor (nozir) 10 5,362 9 4,997 9 4,997 6. Bosh mutaxassis 9 4,997 8 4,64 7 4,284 7. Yetakchi mutaxassis 8 4,64 7 4,284 7 4,284 8. Mutaxassis, muhandis 7 4,284 6 3,941 5 3,612 9. Oʻrmon ustasi, katta inspektor (nozir) 7 4,284 6 3,941 5 3,612 10. Texnik 5 3,612 5 3,612 5 3,612 11. Inspektor (nozir), tezkor inspektor (nozir) 5 3,612 5 3,612 5 3,612 T/r Lavozimlar nomi razryadlar tarif koeffitsiyentlari 1. Laborant 4 3,297 5 3,612 2. Laborant (oliy maʼlumotli) 6 3,941 3. Katta yeger 6 3,941 4. Yeger 4 3,297 5 3,612 5. Oʻrmonchi 4 3,297 6. Omborchi 4 3,297 7. Yuk tashuvchi 3 2,998 8. Bogʻbon 3 2,998 9. Ishlab chiqarish xonalari farroshi, hudud farroshi 2 2,725 10. Xizmat xonalari farroshi 1 2,476 11. Qorovul 1 2,476 1. Yengil avtomobil (shu jumladan maxsus) T/r Avtomobil klassi Dvigatelning ish hajmi (litr) Razryadlar Tarif koef­fitsiyentlari 1. Juda kichik va kichik 1,8 gacha 1 2,476 2. Oʻrta 1,8 dan 3,5 gacha 2 2,725 3. Katta 3,5 dan yuqori 3 2,998 2. Avtobuslar (shu jumladan maxsus) T/r Avtomobil klassi Avtobus uzunligi (metr) Razryadlar Tarif koef­fitsiyentlari 1. Juda kichik 5 gacha 1 2,476 2. Kichik 5 dan 6,5 gacha 2 2,725 6,5 dan 7,5 gacha 3 2,998 3. Oʻrta 7,5 dan 9,5 gacha 4 3,297 4. Katta 9,5 dan 11 gacha 5 3,612 11 dan 15 gacha 6 3,941 15 dan yuqori 7 4,284 3. Yuk avtomobillari T/r Avtomobillarning yuk koʻtarish qobiliyati (tonna) Razryadlar Tarif koef­fitsiyentlari 1. 1,5 gacha 1 2,476 2. 1,5 dan 5 gacha 2 2,725 3. 5 dan 10 gacha 3 2,998 4. 10 dan 40 gacha 4 3,297 5. 40 dan 60 gacha 5 3,612 6. 60 dan yuqori 6 3,941 2. Vazirlar Mahkamasining “Respublika oʻrmonlarini himoya qilish boʻyicha ayrim meʼyoriy hujjatlarni tasdiqlash toʻgʻrisida” 1999-yil 22-noyabrdagi 506-son qarorida (Oʻzbekiston Respublikasi QT, 1999-yil, 11-son, 68-modda): a) 2-banddagi “Davlat tabiatni muhofaza qilish qoʻmitasi, Qishloq va suv xoʻjaligi vazirligi” soʻzlari “Ekologiya va atrof muhitni muhofaza qilish davlat qoʻmitasi, Oʻzbekiston Respublikasi Oʻrmon xoʻjaligi davlat qoʻmitasi” soʻzlari bilan almashtirilsin; b) 1-ilovada: 2-band quyidagi tahrirda bayon etilsin: “2. Oʻzbekiston Respublikasi oʻrmonlarida yongʻin xavfsizligi qoidalarining bajarilishi ustidan davlat nazorati Oʻzbekiston Respublikasi Ekologiya va atrof muhitni muhofaza qilish davlat qoʻmitasi, mahalliy davlat hokimiyati organlari, Davlat yongʻin nazorati organlari tomonidan amalga oshiriladi. Oʻzbekiston Respublikasi Oʻrmon xoʻjaligi davlat qoʻmitasi oʻz tasarrufida boʻlgan davlat oʻrmon fondi hududida Qoidalarning bajarilishi ustidan idoraviy nazoratni amalga oshiradi.”; 6-bandning “v” kichik bandi birinchi xatboshidagi “Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi” soʻzlari “Oʻrmon xoʻjaligi davlat qoʻmitasi” soʻzlari bilan almashtirilsin; 24-band quyidagi tahrirda bayon etilsin: “24. Oʻrmonlarda yongʻin xavfsizligi qoidalarini buzish natijasida oʻrmon xoʻjaligiga yetkazilgan zararni undirish miqdorini hisoblab chiqarish va yongʻin paydo boʻlishining turli sabablari va daraxtlar hamda boshqa oʻsimliklarning zararlanish darajasiga koʻra, daraxtlar qurishi yoki yogʻoch nobud boʻlishiga oid daʼvo summalarining hisob-kitobi qonun hujjatlarida belgilangan tartibga muvofiq belgilanadi.”. 3. Vazirlar Mahkamasining 2000-yil 5-iyundagi 215-son qarori (Oʻzbekiston Respublikasi QT, 2000-yil, 6-son, 28-modda) bilan tasdiqlangan Oʻrmonlarning qoʻriqlash toifalarini aniqlash tartibi toʻgʻrisidagi nizomda: 2-bandda: birinchi xatboshidagi “Qoraqalpogʻiston Respublikasi va viloyatlar oʻrmon xoʻjaligi boshqarmalariga” soʻzlari “Qoraqalpogʻiston Respublikasi Oʻrmon xoʻjaligi qoʻmitasiga, viloyatlar oʻrmon xoʻjaligi boshqarmalariga va Andijon, Sirdaryo va Xorazm davlat oʻrmon xoʻjaliklariga” soʻzlari bilan almashtirilsin; ikkinchi xatboshidagi “Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi” soʻzlari “Oʻrmon xoʻjaligi davlat qoʻmitasi” soʻzlari bilan almashtirilsin; 10-bandning oltinchi xatboshidagi “Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi” va “Davlat tabiatni muhofaza qilish qoʻmitasi” soʻzlari tegishlicha “Oʻrmon xoʻjaligi davlat qoʻmitasi” va “Ekologiya va atrof muhitni muhofaza qilish davlat qoʻmitasi” soʻzlari bilan almashtirilsin; 13-bandning uchinchi xatboshidagi “Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi” soʻzlari “Oʻrmon xoʻjaligi davlat qoʻmitasi” soʻzlari bilan almashtirilsin; 25-band quyidagi tahrirda bayon etilsin: “25. Oʻrmonlarning qoʻriqlanish toifalarini aniqlash va ularni bir toifadan boshqasiga oʻtkazish boʻyicha takliflar Oʻzbekiston Respublikasi Oʻrmon xoʻjaligi davlat qoʻmitasi organlari tomonidan tayyorlanadi va mahalliy davlat hokimiyati organlari, Oʻzbekiston Respublikasi Ekologiya va atrof muhitni muhofaza qilish davlat qoʻmitasi hamda boshqa manfaatdor organlar bilan kelishib olinadi. Oʻrmonlarning qoʻriqlanish toifalarini aniqlash va ularni bir toifadan boshqasiga oʻtkazish boʻyicha takliflar Oʻzbekiston Respublikasi Oʻrmon xoʻjaligi davlat qoʻmitasi tomonidan Oʻzbekiston Respublikasi Vazirlar Mahkamasiga tasdiqlash uchun kiritiladi. Taklifga oʻrmonlar qoʻriqlanishining bir toifasidan boshqasiga oʻtkazish toʻgʻrisidagi ilmiy-texnikaviy va iqtisodiy asoslashlar, kartografik, hisobga olish hamda boshqa zarur materiallar va hujjatlar ilova qilinadi.”. 7. Vazirlar Mahkamasining 2001-yil 9-apreldagi 163-son qarori bilan tasdiqlangan Oʻzbekiston Respublikasida oʻrmonlarning qoʻriqlanish toifalari boʻyicha boʻlinishi roʻyxatining rus tilidagi matnida: a) I-boʻlim nomidagi va 1-banddagi “Lesa, naxodyashiyesya v vedenii Ministerstva selskogo i vodnogo xozyaystva 1. Lesa, zakreplennie za Glavnim upravleniyem lesnogo xozyaystva” soʻzlari “Lesa, naxodyashiyesya v vedenii Gosudarstvennogo komiteta Respubliki Uzbekistan po lesnomu xozyaystvu” soʻzlari bilan almashtirilsin; 2-banddagi “Lesa, zakreplennie za nauchno-issledovatelskim institutom UzNPS selskogo xozyaystva” soʻzlari “Lesa, zakreplennie za Nauchno-issledovatelskim institutom lesnogo xozyaystva pri Gosudarstvennom komitete Respubliki Uzbekistan po lesnomu xozyaystvu” soʻzlari bilan almashtirilsin; 3-banddagi “Lesa, zakreplennie za irrigatsionnimi lesxozami” soʻzlari “Lesa, zakreplennie za Gosudarstvennomu komitetu Respubliki Uzbekistan po lesnomu xozyaystvu” soʻzlari bilan almashtirilsin; II-boʻlim nomidagi “Lesa, naxodyashiyesya v vedenii xokimiyata Tashkentskoy oblasti” soʻzlari “Lesa, zakreplennie za Gosudarstvennomu komitetu Respubliki Uzbekistan po lesnomu xozyaystvu” soʻzlari bilan almashtirilsin. 10. Vazirlar Mahkamasining “Ayrim davlat kadastrlarini yuritish tartibi toʻgʻrisidagi nizomlarni tasdiqlash haqida” 2005-yil 15-noyabrdagi 250-son qarorida (Oʻzbekiston Respublikasi QT, 2005-y., 11-son, 60-modda): a) 1-ilovaning 5-bandidagi “Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi (keyingi oʻrinlarda Oʻrmon xoʻjaligi bosh boshqarmasi deb yuritiladi)” soʻzlari “Oʻrmon xoʻjaligi davlat qoʻmitasi” soʻzlari bilan almashtirilsin; 15-band quyidagi tahrirda bayon etilsin: “15. Davlat oʻrmon kadastrini yuritish Oʻrmon xoʻjaligi davlat qoʻmitasining Davlat oʻrmon kadastri boʻlimi va ushbu qoʻmitaning hududiy boʻlinmalari (oʻrmon xoʻjaliklari) tomonidan amalga oshiriladi. Davlat oʻrmon kadastrini yuritish ishlariga umumiy rahbarlik Oʻrmon xoʻjaligi davlat qoʻmitasi raisining oʻrinbosari tomonidan amalga oshiriladi. Davlat oʻrmon kadastrini yuritishni metodik taʼminlash Oʻrmon xoʻjaligi davlat qoʻmitasi tomonidan amalga oshiriladi.”; 17-bandning birinchi xatboshisidagi “Oʻrmon xoʻjaligi bosh boshqarmasining” soʻzlari Oʻrmon xoʻjaligi davlat qoʻmitasining” soʻzlari bilan almashtirilsin; 18-banddagi, 23-bandning ikkinchi xatboshisidagi va 25-banddagi “Oʻrmon xoʻjaligi bosh boshqarmasi” soʻzlari “Oʻrmon xoʻjaligi davlat qoʻmitasi” soʻzlari bilan almashtirilsin. 11. Vazirlar Mahkamasining “Oʻrmon qoʻriqchiligi toʻgʻrisidagi nizomni tasdiqlash haqida” 2008-yil 9-sentabrdagi 203-son qarorida (Oʻzbekiston Respublikasi QT, 2008-y., 9-son, 50-modda): a) 3-bandidagi “Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi” soʻzlari “Oʻrmon xoʻjaligi davlat qoʻmitasi” soʻzlari bilan almashtirilsin; b) Ilovada: 5-band quyidagi tahrirda bayon etilsin: “5. Oʻrmon qoʻriqchiligiga umumiy rahbarlik qilish Qoraqalpogʻiston Respublikasi Oʻrmon xoʻjaligi qoʻmitasi va viloyatlar oʻrmon xoʻjaligi boshqarmalari, oʻrmon xoʻjaliklari va tizimning boshqa tashkilot va korxonalari orqali Oʻzbekiston Respublikasi Oʻrmon xoʻjaligi davlat qoʻmitasi tomonidan amalga oshiriladi”; 6-bandning toʻrtinchi, beshinchi va oltinchi xatboshilari quyidagi tahrirda bayon etilsin: “Qoraqalpogʻiston Respublikasi Oʻrmon xoʻjaligi qoʻmitasi va viloyatlar oʻrmon xoʻjaligi boshqarmalari — rahbar (rais, boshliq), bosh oʻrmonchi, oʻrmon nazoratchisi, oʻrmon kadastri mutaxassisi, oʻrmon xoʻjaligi muhandisi, oʻrmonlarni muhofaza qilish muhandisi masalalari bilan shugʻullanadigan barcha toifalardagi mutaxassislar; Oʻzbekiston Respublikasi Oʻrmon xoʻjaligi davlat qoʻmitasi markaziy apparatida — rais, raisning birinchi oʻrinbosari, rais oʻrinbosarlari, boshqarmalar va boʻlimlar boshliqlari, boshqarma boshliqlari oʻrinbosarlari, bosh mutaxassislar, yetakchi mutaxassislar); Oʻzbekiston Respublikasi Oʻrmon xoʻjaligi davlat qoʻmitasi tizimidagi respublika tashkilotlarida — boshliqlar, boshliqlarning oʻrinbosarlari, boʻlimlar boshliqlari, boʻlimlar boshliqlari oʻrinbosarlari, barcha toifalardagi mutaxassislar (bosh mutaxassislar, yetakchi mutaxassislar).”; 21-bandning birinchi xatboshi quyidagi tahrirda bayon etilsin: “Oʻrmon qoʻriqchiligi xodimlari belgilangan namunadagi formali kiyim-bosh kiyib yuradilar. Oʻrmon qoʻriqchilari, inspektorlari, yegerlar, davlat qoʻriqxonalari, milliy tabiat bogʻlari, biorezervat va boshqa muhofaza etiladigan tabiiy hududlar inspektorlari uchun moʻljallangan xizmat quroli, uning oʻq-dorilari va maxsus vositalar turlari, tiplari (modellari), soni, shuningdek olish, saqlash, tashish, berish, qabul qilish va hisobga olish tartibi Oʻzbekiston Respublikasi Ichki ishlar vazirligi bilan kelishilgan holda Oʻrmon xoʻjaligi davlat qoʻmitasi tomonidan belgilanadi.”. 1-ilovada: 3-bandning ikkinchi xatboshidagi “Oʻrmon xoʻjaligi bosh boshqarmasi va viloyatlar boshqarmalari” soʻzlari “Oʻrmon xoʻjaligi davlat qoʻmitasi, Qoraqalpogʻiston Respublikasi Oʻrmon xoʻjaligi qoʻmitasi, Buxoro, Jizzax, Qashqadaryo, Navoiy, Namangan, Samarqand, Surxondaryo, Toshkent, Fargʻona viloyatlar oʻrmon xoʻjaligi boshqarmalari, Andijon, Sirdaryo va Xorazm davlat oʻrmon xoʻjaliklari” soʻzlariga almashtirilsin; 4-bandning ikkinchi xatboshi quyidagi tahrirda bayon etilsin: “Oʻrmon xoʻjaligi davlat qoʻmitasi, Qoraqalpogʻiston Respublikasi Oʻrmon xoʻjaligi qoʻmitasi, Buxoro, Jizzax, Qashqadaryo, Navoiy, Namangan, Samarqand, Surxondaryo, Toshkent, Fargʻona viloyatlar oʻrmon xoʻjaligi boshqarmalari, Andijon, Sirdaryo va Xorazm davlat oʻrmon xoʻjaliklarining oʻrmon qoʻriqchiligi xodimlari, shuningdek respublika tashkilotlari xodimlari uchun yozgi kiyim koʻylak va shimdan iborat, ip gazlamadan tikilgan, och havo rang boʻladi. Koʻylagi ikki choʻntakli, yoqasi qaytarma boʻlib, belgilangan namunadagi petlitsalar tikiladi. Yenglari ikki chokli, toʻgʻri tikilgan boʻladi.”. 2-ilovada: 1 — 8-bandlar quyidagi tahrirda bayon etilsin: “1. Oʻzbekiston Respublikasi Oʻrmon xoʻjaligi davlat qoʻmitasi raisi; 2. Oʻzbekiston Respublikasi Oʻrmon xoʻjaligi davlat qoʻmitasi raisi oʻrinbosarlari, Qoraqalpogʻiston Respublikasi Oʻrmon xoʻjaligi qoʻmitasi raisi; 3. Oʻzbekiston Respublikasi Oʻrmon xoʻjaligi davlat qoʻmitasi boshqarma boshliqlari, viloyatlar Oʻrmon xoʻjaligi boshqarmasi boshliqlari; 4. Oʻzbekiston Respublikasi Oʻrmon xoʻjaligi davlat qoʻmitasi markaziy apparati boshqarma boshliqlari oʻrinbosarlari, tizim respublika tashkilot rahbarlari; 5. Oʻzbekiston Respublikasi Oʻrmon xoʻjaligi davlat qoʻmitasi markaziy apparati boʻlim boshliqlari, tizim respublika tashkilot rahbari oʻrinbosari, respublika korxonalari rahbarlari, Qoraqalpogʻiston Respublikasi Oʻrmon xoʻjaligi qoʻmitasi raisi oʻrinbosari — bosh oʻrmonchi va viloyatlar Oʻrmon xoʻjaligi boshqarmasi boshliq oʻrinbosarlari — bosh oʻrmonchilar; 6. Oʻzbekiston Respublikasi Oʻrmon xoʻjaligi davlat qoʻmitasi markaziy apparati bosh mutaxassislari, tizim respublika korxonalari rahbar oʻrinbosarlari, Qoraqalpogʻiston Respublikasi Oʻrmon xoʻjaligi qoʻmitasi va viloyatlar Oʻrmon xoʻjaligi boshqarmalari boʻlim boshliqlari; 7. Oʻzbekiston Respublikasi Oʻrmon xoʻjaligi davlat qoʻmitasi markaziy apparati yetakchi mutaxassislari, tizim respublika korxonalari boʻlim boshliqlari, Qoraqalpogʻiston Respublikasi Oʻrmon xoʻjaligi qoʻmitasi va viloyatlar Oʻrmon xoʻjaligi boshqarmalari bosh mutaxassislari, oʻrmon xoʻjaliklari, qoʻriqxonalar, milliy bogʻ, ovchilik, biorezervat rahbarlari, oʻrmon nazoratchilari va oʻrmon kadastri mutaxassislari; 8. Oʻzbekiston Respublikasi Oʻrmon xoʻjaligi davlat qoʻmitasi markaziy apparati mutaxassislari, tizim respublika korxonalari mutaxassislari, Qoraqalpogʻiston Respublikasi Oʻrmon xoʻjaligi qoʻmitasi va viloyatlar Oʻrmon xoʻjaligi boshqarmalari yetakchi mutaxassislari, oʻrmon xoʻjaliklari bosh oʻrmonbegilari, qoʻriqxonalar, milliy bogʻ, ovchilik xoʻjaliklar, biorezervat bosh nozirlari”. 12. Vazirlar Mahkamasining “Oʻzbekiston Respublikasi Qishloq va suv xoʻjaligi vazirligining Oʻrmon xoʻjaligi bosh boshqarmasi huzurida Quyi Amudaryo davlat biosfera rezervati faoliyatini tashkil etish toʻgʻrisida” 2011-yil 26-avgustdagi 243-son qarorida (Oʻzbekiston Respublikasi QHT, 2011-y., 34-35-son, 351-modda): a) nomidagi “Qishloq va suv xoʻjaligi vazirligining Oʻrmon xoʻjaligi bosh boshqarmasi” soʻzlari “Oʻrmon xoʻjaligi davlat qoʻmitasi” soʻzlari bilan almashtirilsin; b) 4-banddagi “Qishloq va suv xoʻjaligi vazirligining Oʻrmon xoʻjaligi bosh boshqarmasiga” soʻzlarini “Oʻrmon xoʻjaligi davlat qoʻmitasiga” soʻzlari bilan almashtirilsin; v) 3-ilovada: 11-banddagi “Qishloq va suv xoʻjaligi vazirligining Oʻrmon xoʻjaligi bosh boshqarmasiga” soʻzlari “Oʻrmon xoʻjaligi davlat qoʻmitasiga” soʻzlari bilan almashtirilsin; 15-bandning birinchi xatboshidagi “Qishloq va suv xoʻjaligi vazirligining Oʻrmon xoʻjaligi bosh boshqarmasi (keyingi oʻrinlarda Oʻrmon xoʻjaligi bosh boshqarmasi deb ataladi)” soʻzlari “Oʻrmon xoʻjaligi davlat qoʻmitasi” soʻzlari bilan almashtirilsin; 17-banddagi, 32, 44, 56-bandning toʻqqizinchi xatboshidagi “Oʻrmon xoʻjaligi bosh boshqarmasi” soʻzlari “Oʻrmon xoʻjaligi davlat qoʻmitasi” soʻzlari bilan almashtirilsin; 21-bandning sakkizinchi va toʻqqizinchi xatboshidagi “Oʻrmon xoʻjaligi boshqarmasi” soʻzlari “Oʻrmon xoʻjaligi davlat qoʻmitasi” soʻzlari bilan almashtirilsin. 14. Vazirlar Mahkamasining “Biologik resurslardan foydalanishni tartibga solish va tabiatdan foydalanish sohasida ruxsat berish tartib-taomillaridan oʻtish tartibi toʻgʻrisida” 2014-yil 20-oktabrdagi 290-son qarorida (Oʻzbekiston Respublikasi QHT, 2014-y., 43-son, 530-modda): a) 1-ilovada: 18-bandning yettinchi xatboshi, 30 va 36-bandlarning birinchi xatboshilaridagi “Qishloq va suv xoʻjaligi vazirligi” soʻzlari “Oʻzbekiston Respublikasi Oʻrmon xoʻjaligi davlat qoʻmitasi” soʻzlari bilan almashtirilsin; 42-band quyidagi tahrirda bayon etilsin: “42. Ruxsatnoma berganlik uchun yigʻim summasi “Bioinspeksiya”ning maxsus hisob raqamiga yoki Oʻzbekiston Respublikasi Oʻrmon xoʻjaligi davlat qoʻmitasining Oʻrmon xoʻjaligini rivojlantirish jamgʻarmasining gʻaznachilik shaxsiy hisob raqamiga oʻtkaziladi.”; 70-bandda “Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi” soʻzi “Oʻrmon xoʻjaligi davlat qoʻmitasi” soʻzlariga almashtirilsin; v) 4-ilovada: 2-banddagi “Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi” soʻzlari “Oʻrmon xoʻjaligi davlat qoʻmitasining Oʻrmon xoʻjaligini rivojlantirish jamgʻarmasining gʻaznachilik shaxsiy” soʻzlari bilan almashtirilsin; 3-bandning toʻrtinchi xatboshi quyidagi tahrirda bayon etilsin: “Oʻzbekiston Respublikasi Oʻrmon xoʻjaligi davlat qoʻmitasi tasarrufida boʻlgan davlat oʻrmon fondi yerlarida ovlashda — Oʻzbekiston Respublikasi Oʻrmon xoʻjaligi davlat qoʻmitasi tizimidagi oʻrmon xoʻjaligi organlarining hisob raqamiga oʻtkaziladi.”; 5-bandda: beshinchi va oltinchi xatboshilar quyidagi tahrirda bayon etilsin; “buzish sodir etilgan taqdirda — qonun hujjatlariga muvofiq Oʻzbekiston Respublikasi Oʻrmon xoʻjaligi davlat qoʻmitasining Oʻrmon xoʻjaligini rivojlantirish jamgʻarmasining gʻaznachilik shaxsiy hisob raqamiga yoki qoʻriqxonalar, milliy tabiat bogʻlari, biorezervat va ovchilik xoʻjaliklari hisob raqamlariga oʻtkaziladi. Qolgan barcha hollarda, qoʻriqxonalar, milliy tabiat bogʻlari, biorezervat va ovchilik xoʻjaliklari hamda davlat oʻrmon fondi hududidan tashqari, hayvonot va oʻsimlik dunyosini muhofaza qilish va undan foydalanish toʻgʻrisidagi qonun hujjatlari buzilgan qoidabuzarlik ekologiya va atrof muhitni muhofaza qilish organlari tomonidan ochilganda, yer maydonlarining tegishliligidan qatʼi nazar, jarimalar va yetkazilgan zararni qoplashdan tushadigan barcha summa “Bioinspeksiya”ning maxsus hisob raqamiga tushadi, undan jarimalar toʻlash va yetkazilgan zararni qoplashdan tushgan summaning 60 foizi Oʻzbekiston Respublikasi respublika budjetiga oʻtkaziladi.”; 7-band quyidagi tahrirda bayon etilsin; “7. Musodara qilingan ov va baliq ovlash qurollari, noqonuniy ov qilish va baliq ovlash natijasida olib qoʻyilgan mahsulotlarni hamda oʻsimlik dunyosi obyektlaridan noqonuniy foydalanishdan olingan mahsulotlarni sotishdan tushgan mablagʻlar agar huquqbuzarlik oʻrmon fondidan tashqari yerlarda sodir etilgan boʻlsa — “Bioinspeksiya”ning maxsus hisob raqamiga oʻtkaziladi, shundan 60 foizi Oʻzbekiston Respublikasi respublika budjetiga oʻtkaziladi. Agar huquqbuzarlik oʻrmon fondi yerlarida sodir etilgan boʻlsa musodara qilingan ov va baliq ovlash qurollari, noqonuniy ov qilish va baliq ovlash natijasida olib qoʻyilgan mahsulotlarni hamda oʻsimlik dunyosi obyektlaridan noqonuniy foydalanishdan olingan mahsulotlarni sotishdan tushgan mablagʻlar 100 foiz miqdorda tegishliligi boʻyicha huquqbuzarlik sodir etilgan xoʻjalik hisob raqamiga oʻtkaziladi.”; 8-banddagi “Oʻzbekiston Respublikasi Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi, davlat qoʻriqxonalari, ovchilik, baliq ovlash va oʻrmon ovchiligi xoʻjaligini yurituvchi yuridik shaxslarning hisob raqamlariga” soʻzlari “Oʻzbekiston Respublikasi Oʻrmon xoʻjaligi davlat qoʻmitasining Oʻrmon xoʻjaligini rivojlantirish jamgʻarmasining gʻaznachilik shaxsiy hisob raqamiga, davlat qoʻriqxonalari, milliy bogʻ, biorezervat, ovchilik va baliq ovlash xoʻjaligini yurituvchi yuridik shaxslarning hisob raqamlariga” soʻzlari bilan almashtirilsin; 10-band quyidagi tahrirda bayon etilsin; “10. Oʻzbekiston Respublikasi Oʻrmon xoʻjaligi davlat qoʻmitasining Oʻrmon xoʻjaligini rivojlantirish jamgʻarmasining gʻaznachilik shaxsiy hisob raqami mablagʻlari Oʻzbekiston Respublikasi Oʻrmon xoʻjaligi davlat qoʻmitasi tomonidan tasdiqlanadigan daromadlar va xarajatlar smetasi boʻyicha sarflanadi. Daromadlar va xarajatlar smetasi Oʻzbekiston Respublikasi Moliya vazirligida roʻyxatdan oʻtkaziladi. Oʻzbekiston Respublikasi Oʻrmon xoʻjaligi davlat qoʻmitasining Oʻrmon xoʻjaligini rivojlantirish jamgʻarmasining gʻaznachilik shaxsiy hisob raqamining mablagʻlaridan foydalanish tartibi Oʻzbekiston Respublikasi Moliya vazirligi bilan kelishuv boʻyicha Oʻzbekiston Respublikasi Oʻrmon xoʻjaligi davlat qoʻmitasi tomonidan tasdiqlanadi.”; 11-band quyidagi tahrirda bayon etilsin: “11. “Bioinspeksiya” inspeksiyasi maxsus hisob raqami va Oʻrmon xoʻjaligi davlat qoʻmitasining Oʻrmon xoʻjaligini rivojlantirish jamgʻarmasining gʻaznachilik shaxsiy hisob raqamining kalendar yil oxiridagi foydalanilmagan mablagʻlari qoldigʻi xizmat koʻrsatuvchi bankning hisob raqamida qoladi, yopilmaydi va olib qoʻyilmaydi, keyingi yilga oʻtadigan qoldiq hisoblanadi.”. 1. Vazirlar Mahkamasining “Oʻzbekiston Respublikasi oʻrmon fondi yerlarida ovchilik xoʻjaligini tashkil etish va yuritish chora-tadbirlari toʻgʻrisida” 1992-yil 12-oktabrdagi 469-son qarori. 2. Vazirlar Mahkamasining “Oʻzbekiston Respublikasi Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi faoliyatini tashkil etish masalalari toʻgʻrisida” 2000-yil 20-martdagi 98-son qarori (Oʻzbekiston Respublikasi QT, 2000-y., 3-son, 13-modda). 3. Vazirlar Mahkamasining “Ugom-Chotqol Davlat Milliy tabiat bogʻi va Chotqol davlat biosfera qoʻriqxonasi toʻgʻrisidagi nizomlarni, Ohangaron va Burchmulla oʻrmon xoʻjaligi korxonalari ustavlarini tasdiqlash haqida” 2001-yil 22-iyundagi 262-son qarori. 4. Vazirlar Mahkamasining “Oʻzbekiston Respublikasi Qishloq va suv xoʻjaligi vazirligining Oʻrmon xoʻjaligi bosh boshqarmasi huzuridagi Manzarali bogʻdorchilik va oʻrmon xoʻjaligi respublika ilmiy-ishlab chiqarish markazini tashkil etish toʻgʻrisida” 2005-yil 2-martdagi 76-son qarori (Oʻzbekiston Respublikasi QHT, 2005-y., 8-9-son, 68-modda). 5. Vazirlar Mahkamasining “Oʻzbekiston Respublikasi Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi toʻgʻrisidagi nizomga qoʻshimchalar kiritish haqida” 2005-yil 11-apreldagi 99-son qarori (Oʻzbekiston Respublikasi QT, 2005-y., 3-4-son, 21-modda). 6. Vazirlar Mahkamasining “Oʻzbekiston Respublikasi Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi tuzilmasini takomillashtirish toʻgʻrisida” 2005-yil 10-avgustdagi 191-son qarori (Oʻzbekiston Respublikasi QHT, 2005-y., 32-33-son, 247-modda). 7. Vazirlar Mahkamasining “Oʻzbekiston Respublikasi Vazirlar Mahkamasining “Qishloq va suv xoʻjaligi vazirligining Oʻrmon xoʻjaligi bosh boshqarmasi huzurida Manzarali bogʻdorchilik va oʻrmon xoʻjaligi respublika ilmiy-ishlab chiqarish markazini tashkil etish toʻgʻrisida” 2005-yil 2-martdagi 76-son qaroriga oʻzgartirish kiritish haqida” 2009-yil 17-iyundagi 167-son qarori (Oʻzbekiston Respublikasi QHT, 2009-y., 25-son, 287-modda). 8. Vazirlar Mahkamasining “Oʻrmon xoʻjaligini rivojlantirishni moliyalashtirishni yanada takomillashtirish chora-tadbirlari toʻgʻrisida” 2016-yil 10-iyundagi 198-son qarori (Oʻzbekiston Respublikasi QT, 2016-y., 6-son, 51-modda).